4 Kekurangan Zat Makanan yang Biasa Berlaku pada Kanak-kanak

Perkembangan sihat anak-anak anda agar mereka dapat mencapai potensi mereka bermula di meja makan. Kekurangan zat makanan atau nutrien bukan sahaja boleh memberi kesan kepada tubuh fizikal si manja anda, bahkan boleh menjejaskan perkembangan emosi dan kemahiran kognitif (berfikir) mereka. Terdapat beberapa jenis masalah kekurangan zat dalam kanak-kanak yang lazim. Berikut adalah 4 kekurangan zat makanan yang mungkin berlaku kepada kanak-kanak yang perlu anda cegah melalui amalan diet yang sihat:

1. Kekurangan zat besi

Kekurangan zat besi adalah masalah kekurangan zat makanan yang paling kerap ditemui. Dalam satu kajian di negara membangun didapati hampir 50% kanak-kanak prasekolah dan wanita mengandung mengalami masalah kekurangan zat besi.

Zat besi diperlukan untuk pelbagai fungsi badan. Ia adalah sebahagian daripada hemoglobin, protein yang membawa oksigen daripada paru-paru ke seluruh badan di mana ia membantu otot menyimpan dan menggunakan oksigen. Tanpa zat besi yang cukup, anemia boleh mengakibatkan kelesuan dan fungsi kognitif yang lemah.

Antara punca kekurangan zat makanan ini ialah sumber makanan kurang zat besi (contohnya diet vegetarian / vegan), pengenalan kepada susu lembu pada usia yang terlalu awal, kehilangan darah kerana intoleransi terhadap susu lembu, ubat-ubatan (contohnya, ubat anti radang bukan steroid), dan masalah penyerapan zat besi.

Kanak-kanak bergantung pada amalan makan yang sihat. Pada bayi, pengenalan susu lembu pada tahun pertama adalah faktor risiko dalam diet yang paling besar terhadap kekurangan zat besi. Susu lembu rendah zat besi, dan zat besinya kurang diserap. Tambahan pula, ia mengurangkan penyerapan zat besi daripada sumber makanan lain. Oleh itu, penghindaran susu lembu sepanjang 12 bulan pertama kehidupan adalah penting untuk mencegah anemia disebabkan kekurangan zat besi.

Daging merah, ayam, makanan laut, kacang, kekacang, sayur-sayuran berdaun hijau, buah-buahan kering, bijirin yang diperkaya dengan zat besi serta roti dan pasta boleh menjadi sumber yang kaya dengan zat besi.

2. Kekurangan Vitamin D

Masalah kekurangan zat dalam kanak-kanak lazim yang seterusnya adalah kekurangan
Vitamin D.
 Vitamin D adalah vitamin larut lemak yang penting untuk penyerapan kalsium (di samping zat besi, magnesium, fosfat dan zink) dalam saluran gastrousus. Pengambilan vitamin D yang mencukupi diperlukan untuk pertumbuhan tulang yang optimum dan untuk mencegah penyakit
ricket
 dan
osteomalacia
(tulang lembut) kanak-kanak.

Vitamin D boleh didapati daripada ikan yang kaya dengan asid lemak penting (EFAs) dan makanan yang diperkayakan dengan Vitamin D seperti produk tenusu tertentu, susu soya dan bijirin. Hati lembu dan kuning telur juga kaya dengan Vitamin D.

3. Kekurangan Zink

Zink adalah mineral penting untuk pertumbuhan, pencernaan, perkembangan hormon jantina dan imuniti yang kuat. Kekurangan zink boleh memberi kesan negatif terhadap rambut, kulit, dan kuku serta fungsi kognitif dan ketinggian anak anda.

Zink boleh ditambah dengan mudah dalam diet anak anda melalui pemakanan biji-bijan, kacang gajus dan kacang tanah, selain makanan laut, daging dan kacang dal. Pilihan lain termasuklah bijirin seperti oat dan gandum serta beberapa buah-buahan dan sayur-sayuran seperti avokado dan buah beri.

4. Kekurangan Kalsium

Kekurangan kalsium merupakan kekurangan zat makanan yang paling diketahui dan banyak dibincangkan di negara membangun. Kesan kekurangan kalsium juga difahami secara meluas sebagai penyebab utama masalah perkembangan kanak-kanak terutamanya masalah gigi dan tulang. Walau bagaimanapun, pengambilan kalsium juga memberi kesan kepada fungsi otot, fungsi jantung, pembekuan darah, fungsi enzim, dan penghantaran mesej sistem saraf.

Anda mungkin sudah tahu bahawa susu dan produk tenusu mengandungi banyak kalsium tetapi terdapat pelbagai alternatif lain, terutamanya bagi mereka yang mempunyai masalah tidak hadam laktosa. Sayuran berdaun hijau gelap, soya dan tauhu, ikan (ikan salmon, ikan sardin, dan ikan keli terutamanya), kacang, biji-bijian dan bijirin yang diperkaya dengan kalsium boleh memenuhi keperluan kalsium anak anda.


9 Simptom Ini Petanda Anda Ada Alergi Kopi

Kopi, minuman pilihan ramai individu di seluruh dunia, terutamanya pada waktu pagi. Kandungannya boleh merangsang badan dan minda. Namun tahu tak, ada segelintir individu mempunyai alergi kopi?

Alergik terhadap makanan
 seperti kekacang sudah sering kita dengar, tetapi alergi kopi? Ini mungkin merupakan kali pertama anda mendengarnya.

Sama seperti alergi makanan yang lain, alahan terhadap kopi juga mempunyai gejala-gejala yang hampir serupa.

Jika anda ingin mengetahui dengan lebih lanjut, pastikan anda baca kupasan ini, ya!

Punca-punca alergi kopi

Reaksi alergi terhadap minum kopi sebenarnya merupakan satu perkara yang sangat jarang berlaku.

Menurut kajian oleh
International Archives of Allergy and Immunology
, debu dari biji kopi hijau telah menyebabkan reaksi alergi pada sebilangan individu yang bekerja dengan biji tersebut.

Reaksi alergi yang disebabkan oleh makanan, seperti biji kopi, sebenarnya disebabkan oleh
tindak balas sistem imun
.

Ini kerana, sistem kekebalan tubuh mengenal pasti sebatian dalam sel kopi sebagai ‘penyerang’.

Maka, tubuh kemudian bertindak balas terhadap kopi dengan cara yang serupa sebagaimana ia bertindak balas terhadap patogen, seperti bakteria dan virus.

Ia melepaskan sebatian pelindung, seperti histamin, untuk mengasingkan dan menghancurkan sel kopi yang mengganggu.

Oleh itu, gejala-gejala alergi kopi merupakan hasil daripada keseluruhan proses ini.

Ini simptom-simpton alahan terhadap kopi

Alergi kopi boleh menyebabkan gejala-gejala serius berlaku di dalam badan, biasanya dalam beberapa jam pertama setelah diminum.

Simptomnya boleh mempengaruhi banyak bahagian badan dan biasanya akan bertambah buruk dari masa ke masa.

Antara gejala reaksi alergi terhadap kopi termasuk:

Ruam kulit, seperti gatal-gatal
 atau bintik-bintik merah

Pening dan muntah

Masalah menelan

Sesak nafas atau sukar menarik nafas

Batuk

Kekejangan perut

Cirit-birit

Nadi lemah atau penurunan tekanan darah secara tiba-tiba

Kehilangan kesedaran

Reaksi alergi yang teruk boleh menyebabkan anafilaksis, suatu reaksi alahan yang amat serius yang terjadi secara tiba-tiba dan boleh membawa maut.

Anafilaksis boleh menyebabkan pembengkakan tekak dan mulut, menyekat saluran udara, dan juga memberi kesan buruk kepada degupan jantung serta tekanan darah.

Sesiapa sahaja yang mengalami sebarang gejala ini harus segera mendapatkan rawatan perubatan.

Orang yang mempunyai alergi kopi dan telah mengambil ubat antihistamin atau epinefrin (ubat yang digunakan untuk mengubati reaksi alergi) pula masih harus mendapatkan rawatan perubatan untuk mengelakkan komplikasi yang berpotensi.

Alergi atau sensitif terhadap kafein?

Kadangkala, mereka yang sensitif terhadap kafein sering terkeliru dengan menganggap mereka mempunyai alahan terhadapnya.

Sensitiviti terhadap kafein boleh menimbulkan gejala-gejala bermasalah yang tersendiri, tetapi biasanya tidak mengancam nyawa.

Gejala sensitif terhadap kafein boleh merangkumi:

Berasa resah dan gelisah

Mudah marah

Masalah tidur atau insomnia

Sakit perut

Kekejangan perut

Degupan jantung tinggi atau tekanan darah

Kekejangan otot yang tidak disengajakan

Selain simptom di atas, golongan ini juga berpotensi untuk mengalami gangguan gastrousus.

Sebagai contoh, kopi boleh menjadikan pedih ulu hati dan gejala penyakit gastroesophageal reflux (GERD) menjadi lebih teruk.

Namun jangan risau, simptom yang disebabkan oleh sensitiviti terhadap kafein ini biasanya akan hilang sekiranya anda berhenti minum kopi atau apa-apa  minuman yang berkafein.

Berapa cawan kopi sehari?

Menurut pakar, pengambilan kafein yang disyorkan untuk orang dewasa adalah terhad kepada 400 miligram sehari.

Ini adalah sekitar 4 cawan kecil kopi setiap hari. Jika diambil secara berlebihan, simptom-simptom bermasalah boleh timbul.

Pengambilan kafein yang terlalu banyak turut menimbulkan gejala yang serupa dengan masalah sensitif terhadap kopi.

Sebagai tambahan, pengambilan terlalu banyak kopi pada seseorang yang sensitif terhadap kafein boleh menyebabkan simptom-simptom seperti berikut:

Sakit dada

Jantung berdebar-debar

Perubahan mood, kemarahan, atau kemurungan

Sakit otot

Sesak nafas

Sakit kepala atau migrain

Berkhayal atau berhalusinasi

Berpeluh sejuk

Simptom seperti selesema

Serangan panik

Rawatan-rawatan alergi kopi atau kafein

Alergi terhadap kopi atau minuman berkafein lain boleh dirawat dengan ubat alergi makanan seperti antihistamin.

Antihistamin ini berfungsi untuk mengurangkan gejala alergi, seperti gatal-gatal dan masalah bengkak.

Sekiranya seseorang yang mengalami alergi kafein mengalami kejutan anafilaksis, pesakit mungkin bakal diberikan suntikan epinefrin (adrenalin).

Semakin cepat anda mendapatkan rawatan, semakin baik peluang untuk sembuh daripada reaksi alahan.

Apa yang perlu dielakkan?

Salah satu cara untuk mencegah alahan makanan atau sekurang-kurangnya mengurangkan risiko terkena reaksi alergi kafein adalah dengan berhenti mengambilnya!

Walaupun kedengaran mudah, kebiasaannya tabiat minum kopi atau minuman berkafein lain sukar untuk dipatahkan.

Selain kopi, anda perlu ingat, kafein juga boleh terdapat di dalam:

Pelbagai teh termasuk teh hitam, hijau, Oolong, Pu’er, dan teh putih

Minuman tenaga

Beberapa minuman ringan dan soda

Beberapa jenis snek bar tenaga

Koko

Coklat

Walaupun terdapat kopi atau teh tanpa kafein di pasaran, ia sebenarnya mungkin masih berisiko untuk mengandungi sejumlah kecil kafein.

Pada mereka yang mempunyai tahap sensitiviti tinggi terhadapnya, ini mungkin sudah cukup untuk menimbulkan simptom-simptom alahan.

Justeru, sesiapa yang mempunyai masalah sensitif atau alergi kafein yang teruk perlu memeriksa label makanan atau minuman dengan teliti.

Anda juga harus tahu,
kafein ditambahkan ke dalam banyak produk
, seperti gula-gula malah vitamin!

Bukan itu sahaja, beberapa ubat penahan sakit juga mengandungi kafein di dalamnya.

Ini mesti dielakkan, dan doktor harus dimaklumkan mengenai sebarang alahan atau sensitviti terhadap kafein yang anda ada sebelum ubat-ubatan ditetapkan.


Kenapa Sakit Tulang Dada? Rupanya, Ada 4 Kondisi Yang Boleh Jadi Punca Utama!

Pernahkah anda rasa
tulang dada tengah sakit saat ditekan
? Sebenarnya, ada beberapa punca sakit tulang dada yang boleh jadi punca. Jom baca artikel untuk tahu lebih lanjut tentangnya!

Untuk mendapatkan lebih banyak informasi tentang Tulang/Otot, anda boleh klik
di sini
.

Kostokondritis, punca sakit tulang dada?

Keradangan pada tulang rusuk
 atau lebih dikenali sebagai kostokondritis mempunyai pelbagai jenis presentasi.

Kesakitan pada dada yang dialami berbeza mengikut individu dan tahap keterukan keadaan tersebut.

Jika seseorang itu mengalami kostokondritis ringan (
mild
), sakit dada mungkin hanya terasa apabila ia disentuh atau ketika melakukan aktiviti
senaman yang memberi tekanan
 kepada kaviti dada seperti senaman tekan tubi.

Bagi yang mengalami kostokondritis teruk pula, kesakitannya terasa setiap masa dan ia kebiasaannya mempengaruhi kualiti hidup individu tersebut.

Berbeza dengan penyakit jantung, sakit tulang dada yang disebabkan oleh kostokondritis kebiasaannya merebak ke bahagian abdomen atau bahagian belakang badan.

Kesakitannya akan menjadi semakin teruk jika anda
menarik nafas dengan dalam
. Ini berikutan tulang rusuk berkembang bagi meningkatkan kapasiti paru-paru untuk mengambil udara.

Walaupun ciri-ciri berikut lebih menggambarkan keadaan kesihatan kostokondritis
berbanding dengan penyakit jantung
, sila berjumpa dengan doktor anda bagi mendapatkan pemeriksaan dan rawatan.

Sebab sebenar bagaimana terjadinya penyakit ini tidak diketahui secara khusus namun terdapat beberapa perkara yang boleh menyebabkan risiko anda untuk mendapat kostokondritis meningkat:

Melakukan aktiviti berat
seperti senaman angkat berat

Mengalami trauma pada bahagian dada seperti kemalangan kereta atau terjatuh

Anda telah didiagnosis dengan penyakit arthritis

Jangkitan virus dan beberapa masalah sistem pernafasan seperti tuberkulosis

Terdapat ketumbuhan pada sendi di tulang rusuk

Tulang sternum retak

Apabila disebut perkataan “tulang dada”, kebiasaannya gambaran tulang rusuk akan terlintas di fikiran.

Namun, jangan dilupakan berkenaan dengan
tulang yang terletak betul-betul di
 tengah dada. Tulang ini dikenali sebagai tulang sternum.

Ia menjadi pusat pertautan tulang rusuk bagi membentuk kaviti dada untuk melindungi organ-organ penting seperti jantung, paru-paru dan salur darah besar (aorta dan vena kava).

Sebahagian besar punca kepada retaknya tulang tersebut adalah disebabkan oleh trauma secara langsung dengan penggunaan tali pinggang keledar
ketika kemalangan kenderaan
.

Keadaan lain yang melibatkan trauma berimpak tinggi seperti jatuh daripada bangunan, kecederaan sukan dan pelanggaran di antara kereta dengan pejalan kaki juga boleh menyebabkan
berlakunya keretakan tulang sternum
.

Secara amnya, anda berisiko untuk mendapat masalah ini terutamanya jika anda:

Warga emas

Mempunyai masalah osteoporosis

Sudah menopaus

Menggunakan steroid dalam jangka masa yang lama

Seperti kostokondritis, keretakan tulang sternum juga boleh menyebabkan rasa sakit ketika anda menarik nafas dalam.

Ini berikutan pergerakan tulang tersebut bersama dengan tulang rusuk bagi meningkatkan kapasiti paru-paru menyebabkan simptom kesakitan.

Perkara lain seperti batuk, ketawa, mengangkat barang yang berat serta pergerakan lengan juga boleh menyebabkan rasa sakit tulang dada berpunca daripada keretakan tersebut.

Tulang klavikel retak

Sakit tulang dada juga mungkin angkara masalah
keretakan tulang yang lazim
 berlaku dalam kalangan kanak-kanak dan orang dewasa.

Tulang selangka, atau lebih dikenali sebagai klavikel merupakan tulang yang menghubungkan bahagian atas tulang sternum dengan tulang belikat (skapula).

Seseorang individu itu boleh mengalami kepatahan atau keretakan tulang ini akibat daripada terjatuh, trauma ketika kemalangan atau kecederaan ketika bersukan.

Bagi bayi pula, proses yang sering dikaitkan dengan risiko
keretakan tulang selangka
 adalah ketika melalui proses kelahiran.

Antara simptom yang kebiasaannya dialami oleh mereka yang
keretakan tulang selangka
 adalah:

Sakit ketika cuba untuk menggerakkan bahu

Sakit ketika disentuh
pada bahagian yang retak

Lebam

Kebengkakan pada struktur tulang selangka yang retak

Bunyi menggeresek apabila anda cuba untuk menggerakkan bahu

Tangan terasa kebas (kecederaan urat saraf berdekatan dengan tulang selangka)

Jika anak anda mengalami keretakan tulang selangka khususnya bagi anak yang baru lahir, mereka kurang menggerakkan tangan pada bahagian tulang selangka yang retak

Kecederaan pada sendi sternoklavikular

Sendi merupakan struktur yang menghubungkan
tulang di dalam tubuh badan
 manusia. Sendi sternoklavikular terletak di antara tulang selangka dan tulang sternum.

Ia merupakan salah satu daripada empat sendi yang membentuk struktur bahu, membenarkan pergerakannya pada sudut tertentu.

Kecederaan pada sendi ini
 tidak lazim seperti tiga keadaan yang telah diperbincangkan sebentar tadi namun ia merupakan salah satu punca daripada kesakitan tulang yang dirasai pada bahagian dada.

Kecederaan ini kebiasaannya berlaku ketika mengalami kemalangan kenderaan atau pelanggaran ketika
terlibat dengan sukan lasak
 seperti bola sepak dan ragbi.

Individu yang mengalami masalah sakit tulang dada kebiasaannya akan mengadu kesakitan namun pada kebanyakan kes, ia akan sembuh dengan sendirinya tanpa bantuan pembedahan.

Mereka yang rasa sakit tulang dada akibat punca ini kebiasaannya akan mengalami:

Kebengkakan pada lokasi kecederaan

Bunyi menggeresek ketika menggerakkan bahu

Pergerakan bahu terhad
 kerana kesakitan

Jika berlaku jangkitan pada sendi tersebut, individu itu akan mengalami demam panas, seram sejuk dan perpeluhan pada waktu malam.


Gangguan / Kecelaruan Tidur

Definisi

Apa itu Gangguan / Kecelaruan Tidur?

Gangguan tidur adalah sebarang kecelaruan yang mempengaruhi, mengganggu, atau melibatkan tidur. Terdapat kira-kira lapan puluh jenis gangguan tidur yang berbeza seperti sindrom apnea tidur obstruktif, insomnia, parasomnia, dan sebagainya.

Apakah kebarangkalian Gangguan / Kecelaruan Tidur?

Masalah kesihatan ini sangat biasa. Terdapat kira-kira 70 juta orang di Amerika Syarikat yang menghidapinya. Ia juga boleh menjejaskan pesakit pada mana-mana lapisan umur. Walau bagaimanapun, ia boleh ditangani dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Gangguan / Kecelaruan Tidur?

Bergantung kepada jenis gangguan, terdapat banyak simptom yang boleh dikesan. Antara yang biasa adalah mengigau, dengkuran, insomnia, sindrom kaki gelisah, narkolepsi, dan apnea tidur. Sesetengah simptom tidak disenaraikan di atas. Jika anda mempunyai sebarang kebimbangan tentang apa-apa simptom, sila berjumpa dengan doktor anda.

Bila saya harus berjumpa doktor?

Sekiranya anda mempunyai sebarang tanda atau simptom yang disenaraikan di atas, bahkan mengalami kualiti tidur yang rendah atau hanya mempunyai sebarang pertanyaan, sila berunding dengan doktor anda. Adalah baik untuk berbincang dengan doktor berkenaan apakah penyelesaian yang paling sesuai untuk keadaan anda. Kerana gangguan tidur kronik boleh menjejaskan fungsi harian serta kesihatan mental dan fizikal anda.

Punca

Apakah punca Gangguan / Kecelaruan Tidur?

Masalah tidur boleh disebabkan oleh pelbagai faktor, termasuk:

Gangguan fizikal (contohnya sakit dari ulser);

Masalah perubatan (sebagai contoh, asma);

Dadah dan ubat (kafeina, antidepresan, perangsang, dan lain-lain);

Gangguan psikiatri (contohnya, kemurungan dan kecelaruan keresahan);

Masalah persekitaran (contohnya penggunaan alkohol);

Faktor lain yang boleh mengganggu tidur termasuk genetik, pekerjaan waktu malam, ubat-ubatan, dan penuaan.

Faktor-faktor Risiko

Apakah yang meningkatkan risiko saya kepada Gangguan / Kecelaruan Tidur?

Terdapat banyak faktor risiko bagi gangguan tidur, seperti: obesiti, saiz lilitan leher yang besar, tisu hidung, mulut atau tekak yang membesar, kecacatan tulang, penggunaan alkohol atau ubat, tidur menelentang dan menggunakan bantal, merokok, tabiat tidur yang kurang baik, gangguan sistem hormon (endokrin) dll.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Gangguan / Kecelaruan Tidur didiagnosis?

Doktor anda akan melakukan pemeriksaan fizikal terlebih dahulu dan mengumpulkan maklumat mengenai simptom dan riwayat perubatan anda. Mereka juga akan menyusun pelbagai ujian lain, termasuk:

Polisomnografi: kajian tidur yang menilai kadar oksigen, pergerakan badan, dan gelombang otak untuk menentukan bagaimana ia mengganggu tidur.

Elektroensefalogram: ujian menilai aktiviti elektrik di otak da

n mengesan sebarang masalah berpotensi yang berkaitan dengan aktiviti ini.

Ujian darah genetik: ujian darah yang biasanya digunakan untuk mendiagnosis narkolepsi dan keadaan kesihatan yang lain yang mungkin menyebabkan masalah tidur.

Bagaimana pesakit Gangguan / Kecelaruan Tidur dirawat?

Bergantung kepada jenis dan sebab gangguan tidur, doktor boleh mencadangkan rawatan yang berlainan. Walau bagaimanapun, secara umum, ia meliputi gabungan antara rawatan perubatan dan perubahan gaya hidup.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Gangguan / Kecelaruan Tidur?

Gaya hidup dan kaedah pengubatan sampingan yang berikut mungkin membantu anda mengatasi masalah kecelaruan tidur:

Meletakkan lebih banyak sayuran dan ikan ke dalam diet anda, dan mengurangkan pengambilan gula;

Mengurangkan tekanan dan kebimbangan melalui aktiviti fizikal;

Ikuti jadual tidur yang stabil;

Minum kurang air sebelum tidur;

Mengehadkan pengambilan kafeina anda, terutamanya pada lewat petang atau petang;

Mengurangkan penggunaan tembakau dan alkohol;

Makan karbohidrat rendah yang lebih rendah sebelum tidur.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Mengalami Masalah Kencing Yang Teruk? Hati-Hati Ia Mungkin Simptom Kanser Prostat

Untuk mendapatkan lebih banyak info tentang Kanser Prostat, sila dapatkannya
di sini.

Penghidap
kanser prostat

boleh mengalami simptom yang kelihatan sama dengan masalah prostat yang lain.

Keupayaan pesakit untuk mengenal pasti gejala tersebut boleh menggalakkan mereka untuk hadir membuat pemeriksaan di fasiliti kesihatan terdekat.

Diagnosis dan rawatan
yang diberikan pada peringkat awal mempunyai potensi kesembuhan yang tinggi.

Oleh itu, penting bagi setiap lelaki untuk mengetahui perihal tanda prostat (kanser) agar ia boleh didiagnosis seawal mungkin.

Simptom lazim

Kebanyakan tanda prostat (kanser) yang dialami oleh penghidap
kanser prostat
berkisar dengan perubahan anatomi pada organ tersebut.

Prostat ini terletak di bawah pundi kencing pada bahagian bawah pelvis.

Kemudiannya, air kencing di dalam pundi kencing akan keluar melalui tiub uretra menerusi prostat.

Apabila terdapat perubahan struktur pada organ tersebut akibat kanser, tumbesaran dan proses keradangan yang berlaku boleh mengganggu aliran air kencing sehingga menyebabkan gejala seperti berikut.

#1 Kerap terkencing, manifestasi tidak spesifik hanya kepada kanser prostat

Kekerapan kencing tidak spesifik kepada kanser prostat namun mereka yang menghidap barah tersebut kerap mengalaminya.

Perkara ini boleh berlaku apabila kanser tersebut menekan atau melemahkan struktur pundi kencing hingga menyebabkan air kencing sukar untuk dikawal.

Oleh sebab itu, mereka yang mengalaminya akan kerap ke tandas.

Selain daripada kanser, mereka yang
didiagnosis dengan masalah prostat bengkak
 juga boleh mengalami gejala ini.

#2 Sukar tahan kencing kerana kanser prostat

Berbeza dengan kerap kencing, mereka yang sukar tahan kencing perlu bergegas ke bilik air.

Oleh sebab kanser prostat boleh merebak sehingga menganggu integriti organ pundi kencing yang terletak berdekatan dengannya, maka simptom ini kerap berlaku kepada penghidap.

Lebih parah lagi, sekiranya gejala tahan kencing berlaku bersama dengan
masalah kerap kencing.

Seperti gejala kerap kencing, mereka yang mengalami masalah prostat bengkak juga boleh mendapat
tanda prostat (kanser)
 ini.

#3 Kencing waktu malam (nokturia)

Bukan semua individu yang bangun untuk kencing pada waktu malam itu mengalami masalah kanser prostat.

Gejala ini lazim berlaku berikutan proses penuaan, kencing manis dan masalah prostat yang lain (prostat bengkak misalnya).

Bagi kanser prostat, apa yang menjadi kepentingan adalah perubahan pada corak tabiat kencing.

Jika sebelum ini anda tidak bangun tidur untuk kencing, namun jika sekarang tabiat tersebut berubah, maka anda perlu berjumpa doktor.

Begitu juga dengan mereka yang kebiasaannya bangun tidur untuk kencing. Jika kekerapan bangun berubah, pemeriksaan oleh doktor penting untuk melihat sekiranya terdapat masalah kanser prostat.

#4 Masalah sukar kencing, bukan sahaja dialami oleh penghidap masalah prostat bengkak

Seperti simptom kencing pada waktu malam, masalah sukar untuk kencing juga merupakan gejala lazim dialami akibat proses penuaan.

Ia juga merupakan manifestasi masalah kesihatan prostat yang lain seperti prostat bengkak.

Terdapat juga individu yang sukar kencing jika mereka dalam keadaan gopoh-gapah.

Namun, jika tiada apa-apa faktor yang boleh menyebabkan anda mengalami masalah sukar kencing, pastikan anda membuat pemeriksaan kesihatan.

#5 Pancutan kencing lemah disebabkan masalah pada prostat

Apabila sel kanser sudah merebak ke otot berdekatan dengan organ prostat, ia boleh menyebabkan simptom pancutan air kencing menjadi lemah.

Penghidap juga seringkali meluangkan masa yang lama di dalam tandas untuk mengosongkan pundi kencing mereka.

Tambahan pula, lelehan air kencing boleh berlaku dan pesakit berisiko mengalami masalah tidak puas kencing.

Namun begitu, tanda prostat (kanser) ini tidak spesifik kepada kanser prostat. Mereka yang mengalami proses penuaan juga lazim mengalami gejala ini.

Simptom tidak lazim

Terdapat simptom tidak lazim yang boleh dialami oleh penghidap kanser prostat.

Oleh sebab kebanyakan gejala kanser prostat bersifat tidak spesifik, jadi sekiranya pesakit menunjukkan simptom berikut, siasatan lanjut wajar dilakukan.

#1 Darah di dalam air kencing (hematuria)

Banyak keadaan kesihatan yang boleh menyebabkan masalah darah di dalam air kencing.

Namun jika anda mempunyai
faktor risiko kanser
 prostat ditambah pula dengan sejarah keluarga terhadap penyakit tersebut, maka ujian saringan wajar dilakukan.

#2 Darah di dalam air mani

Oleh sebab kesihatan seksual merupakan topik sensitif, jadi bukan semua individu selesa berkongsi sekiranya terdapat darah di dalam air mani mereka.

Namun, implikasi kesihatannya boleh mempengaruhi kualiti hidup penghidap.

Terdapat beberapa punca bagi masalah darah di dalam air mani; salah satu daripadanya adalah kanser.

Warna air mani mereka yang berkenaan boleh jadi merah atau warna seakan-akan merah jambu.

#3 Mati pucuk secara tiba-tiba

Mati pucuk lazim dialami oleh lelaki, namun jika ia berlaku secara tiba-tiba, puncanya harus disiasat.

Terdapat pelbagai aspek yang perlu dilihat dalam proses mengesan
punca berlakunya mati pucuk.

Namun begitu, salah satu daripada punca lazim berlakunya masalah tersebut adalah kanser prostat.

#4 Sakit pada bahagian belakang, pinggul atau tulang rusuk

Gejala sakit pada bahagian belakang, pinggul atau tulang rusuk boleh berlaku sekiranya kanser prostat sudah merebak ke kawasan tersebut.

Oleh sebab kebanyakan penghidap kanser tidak mengalami sebarang tanda prostat (kanser) pada peringkat awal, maka gejala tersebut boleh jadi simptom terawal yang dialami oleh penghidap.

#5 Hilang kawalan pundi kencing

Terdapat beberapa sebab kenapa masalah hilang kawalan pundi kencing boleh berlaku dalam kalangan penghidap kanser prostat.

Oleh sebab gejala ini tidak lazim dialami oleh mereka yang menghidap kanser prostat, maka ia boleh berpunca daripada perubahan patologi yang berlaku secara tidak langsung.

Sebagai contoh, sel kanser boleh merebak ke tulang belakang sehingga menyebabkan saraf tunjang tersepit.

Perkara ini boleh menyebabkan kawalan terhadap pundi kencing hilang.

#6 Hilang berat badan tanpa mencuba

Oleh sebab mereka yang mengalami kanser cenderung untuk hilang selera makan, sekali gus simptom hilang berat badan boleh berlaku.

Penurunan berat badan dalam pesakit kanser dianggap signifikan apabila mereka hilang 5% berat badan dalam tempoh 6 hingga 12 bulan.

Simptom lain seperti perubahan tabiat buang air besar dan bengkak pada bahagian kaki dan tangan juga boleh berlaku walaupun jarang.

Komplikasi

Apabila sel kanser sudah merebak ke organ lain, ia boleh menyebabkan komplikasi yang dimanifestasikan sebagai simptom kanser.

#1 Sakit pinggul disebabkan oleh kanser prostat

Apabila kanser prostat sudah menjalar menerusi bahagian pinggul, ia boleh menyebabkan kesakitan kronik.

#2 Sekatan air kencing

Oleh sebab kanser prostat boleh menghimpit tiub uretra, ia boleh menyebabkan air kencing tersekat dan tidak boleh keluar.

Lebih teruk lagi, pada tahap lewat kanser, ketumbuhan yang membesar itu boleh menyekat saluran ureter (saluran yang menyalurkan air kencing dari buah pinggang ke pundi kencing.

Jika saluran uretra terhalang sepenuhnya, penghidap boleh mengalami keadaan yang dikenali sebagai sekatan air kencing akut.

Ia merupakan masalah kesihatan yang menyebabkan simptom sakit kesan daripada peningkatan tekanan pundi kencing yang berpunca oleh pengumpulan air kencing.

Tanpa rawatan, pengaliran air kencing boleh berlaku secara terbalik (ke arah buah pinggang) sehingga menyebabkan jangkitan dan kerosakan buah pinggang.

#3 Inkontinens (sukar tahan kencing)

Oleh sebab penghidap kanser prostat berisiko mengalami metastasis (penyebaran kanser) ke tulang belakang, ia boleh menyebabkan masalah sukar tahan kencing seperti yang tersebut di atas.

Dalam rawatan barah prostat, pembedahan boleh menyebabkan masalah inkontinens sekiranya berlaku kecederaan pada urat saraf tunjang.

#4 Metastasis sel kanser prostat ke tulang

Oleh sebab tulang merupakan kawasan metastasis lazim bagi kanser prostat, mereka yang tidak membuat saringan lazim mengalami masalah berkaitan dengan tulang terutamanya pada peringkat lewat kanser.

Antara masalah yang berpunca daripada penyebaran sel kanser ke tulang adalah:

Sakit tulang
: Kesakitan yang dialami berkaitan dengan masalah metastasis lazimnya berlaku pada bahagian belakang, pinggul dan tulang rusuk.

Tulang retak
: Apabila sel kanser sudah merebak ke tulang, ia boleh melemahkan struktur tulang menyebabkan ia mudah retak. Mereka yang menghidap masalah ini mudah mengalami keretakan walaupun dengan trauma minimum.

Urat saraf tunjang tersepit
: Metastasis pada tulang belakang boleh menyebabkan struktur tersebut rapuh dan urat saraf mudah tersepit. Perkara ini boleh menyebabkan masalah kebas kaki dan hilang kawalan usus serta pundi kencing.

Terlebih kalsium
: Oleh sebab metastasis lazim berlaku pada tulang, jumlah kalsium di dalam badan turut meningkat. Penghidap boleh mengalami gejala seperti muntah, kekeliruan dan jika serius, koma.

Konklusi

Tiada simptom spesifik yang merujuk kepada diagnosis kanser prostat.

Jika anda mengalami simptom dan mempunyai faktor risiko kanser prostat, pergi ke fasiliti kesihatan terdekat bagi mendapatkan pemeriksaan kesihatan.


Selain Milk Booster, Ibu Muda Ini Kongsi 5 Rahsia Banyakkan Susu Badan Yang Kering!

Risau susu badan tak cukup untuk si manja? Kami pasti ramai ibu terutama yang baru sahaja pertama kali
 menimang cahaya mata serta menyusu badan
, mencari cara banyakkan susu badan yang kering.

Sebenarnya, ia tidak sukar asalkan ibu tahu teknik atau kaedah yang betul. Tak percaya? Ibu muda ini ada tip untuk dikongsikan bersama pembaca di luar sana.

Untuk mendapatkan lebih banyak info tentang Keibubapaan, sila dapatkannya
di sini.

Susu ibu pilihan yang terbaik

The American Academy of Pediatrics
 (AAP) menyatakan bahawa
 susu ibu adalah sumber nutrisi terbaik untuk bayi
 dan perlu diberikan secara eksklusif ketika enam bulan pertama.

Ini kerana
 ia mengandungi banyak faedah untuk si kecil anda
 dalam aspek menambah antibodi semula jadi untuk melawan kuman, bakteria dan virus punca pelbagai jenis penyakit.

Kajian juga telah mendapati bahawa bayi yang minum susu badan ibu mereka mempunyai tindak balas antibodi baik terhadap vaksin berbanding bayi yang minum susu formula.

Baca lagi artikel berkaitan:

Jenis Susu Ibu: Beza Kolostrum, Hindmilk Dan Foremilk

Penyusuan Susu Ibu: Mampu Mencegah Malnutrisi Dalam Kalangan Bayi

Ada
banyak lagi manfaat susu ibu yang lain
, jadi tidak dapat disangkal ia sudah pasti merupakan pilihan sumber nutrisi terbaik untuk perkembangan, pembelajaran dan tumbesaran anak anda.

Seiring dengan penjelasan pakar, ramai ibu yang mahu menyusukan bayi dengan susu badan. Namun, akan timbul masalah besar apabila susu di dalam payudara itu mulai kering!

Ibu muda ini kongsi cara banyakkan susu badan yang kering!

Puan Nurul Amira Badrul Hisham bersama pasangannya, Encik Mohd Safwan Salim menimang cahaya mata sulung mereka, Muhammad Arish dengan berat 3.3 kg di Hospital Kulai, Johor pada tanggal 3 Mac 2021.

Menurut Puan Amira, sebagai
first time mom
, dia juga tidak lari daripada berasa runsing jika ada masalah pada susu badan.

Ternyata sama seperti kebanyakan ibu lain, dia turut berdepan cabaran masalah susu badan kering di peringkat awal selepas bersalin.

Tidak mahu emosi terus menguasai diri, dia berpandangan positif menganggap masalah ini biasa berlaku pada
ibu yang pertama kali
 bersalin, di mana tubuh badan mereka memerlukan sedikit masa untuk lebih bersedia memasuki alam keibubapaan.

“Buat para ibu baru, kita perlu tahu dan belajar banyak tips keibubapaan seperti cara banyakkan susu badan yang kering supaya pengalaman ini dapat kita guna pakai untuk kelahiran yang akan datang pula,” kata Puan Amira.

Berikut beberapa tips banyakkan susu badan yang ibu muda ini amalkan:

Petua banyakkan susu badan #1. Urut payudara

Pertama, cara banyakkan susu badan yang kering adalah dengan melakukan urutan khas pada payudara bagi melancarkan lagi proses
penghasilan dan pengeluaran susu badan secara semula jadi
.

Puan Amira sendiri telah menjalani beberapa kali sesi urutan. Menurutnya, susu badan mulai ada lalu bertambah lebih banyak selepas melalui sesi urutan kali keempat dan seterusnya.

#2. Pam susu

Berkongsi lagi cara banyakkan susu badan yang kering, ibu muda ini turut mengamalkan tabiat mengepam susu semasa bayi tidak menyusu.

Selain bertujuan merangsang pengeluaran susu badan, ini juga persediaan untuknya membuat simpanan susu buat kegunaan bayi kelak.

“Ini penting agar susu yang masih ada di dalam payudara tidak menjadi kering apabila dibiarkan terlalu lama. Saya percaya, jika susu tidak dipam, ia bakal
beri kesan pada penghasilan susu ibu
,” ujarnya.

#3. Kawal waktu anak menyusu

Perkara paling penting, para ibu perlu
kawal waktu anak menyusu dengan membuat jadual khas
.

“Setiap 2 ke 3 jam sekali dalam sehari, susu dalam badan kena keluar untuk diberikan atau disimpan dalam botol kalau Arish tengah tiada ‘
mood
‘ untuk menyusu, bolehlah untuk elak susu mengeras dan kering,” jelas Puan Amira.

Petua banyakkan susu badan #4. Amalkan diet ideal dan sihat

Dalam usaha
merangsang susu ibu yang terbaik buat si kecil
, ibu muda ini juga mula mengamalkan diet ideal dan sihat – lengkap dengan nutrisi yang diperlukan oleh si ibu serta bayi.

Tambahnya, sayuran seperti lobak putih dan sawi hijau sering menjadi pilihan ekoran ia berkesan membantunya untuk membuat susu dalam badan itu tidak kering, malah lebih banyak lagi.

#5. Ambil m
ilk booster

Menurutnya, cara banyakkan susu badan yang kering itu juga perlu meliputi
pengambilan
m
ilk booster
 sama ada secara moden atau tradisional. Beberapa makanan sunnah seperti kurma dan madu juga membantunya memperbanyakkan susu.

Tips banyakkan susu badan paling penting #6. Elak stres

Turut mendengar nasihat dan saranan daripada doktor dan bidan, Puan Amira juga sentiasa memastikan emosinya stabil dan tidak terganggu, lagi-lagi di fasa awal penyusuan.

“Walaupun ada masalah susu kering masa awal menyusu, doktor dan bidan yang menjaga saya sentiasa ingatkan supaya kawal stres, tak kiralah stres dari segi fizikal atau mental. Dengan ini, tubuh badan ibu akan lebih relaks sekali gus dapat menghasilkan susu badan yang terbaik,” ujarnya.

Mengakhiri perbualan, Puan Amira tidak menolak kemungkinan ada banyak lagi cara banyakkan susu badan yang kering
 sama ada secara moden atau tradisional
. Namun, saranannya agar setiap ibu mendapatkan informasi dan nasihat doktor dahulu sebelum mencuba sebarang cara.


Gatalnya Kena Gigitan Kutu Rambut! Kenali Penyakit Bawaan Kutu

Gigitan kutu rambut adalah salah satu cara bagaimana penyakit kutu boleh dijangkiti daripada
haiwan
 ke manusia atau manusia ke manusia. Kutu termasuk kumpulan vektor yang menyebarkan
penyakit berjangkit zoonoses
.

Kutu adalah
haiwan kecil
 penghisap darah yang boleh mengandungi virus atau bakteria dalam sistem badannya.

Ia boleh menyebarkan penyakit melalui kitaran hidupnya yang berpindah dari satu hos atau perumah ke hos yang lain. Perumah termasuk manusia dan haiwan, sama ada yang liar atau peliharaan.

Kutu boleh dijumpai di timbunan daun, pokok, rumput dan lalang. Selalunya individu yang masuk ke dalam hutan atau tinggal berhampiran kawasan hutan lebih terdedah dengan
penyakit akibat gigitan kutu rambut
.

Bagaimana Anda Boleh Mendapat Jangkitan Melalui Gigitan Kutu Rambut?

Kutu hidup di kawasan luar rumah. Ia juga boleh melekat pada haiwan peliharaan seperti kucing,
hamster
, anjing dan arnab.

Kutu boleh berpindah ke kulit anda melalui sentuhan atau ada juga yang berterbangan dalam jarak yang dekat. Ini boleh berlaku ketika anda mengusap atau bermain-main dengan haiwan peliharaan anda.

Sebaliknya, ia juga boleh berpindah semula ke haiwan lain dan meneruskan kitaran hidupnya.

Pada manusia, kutu sukakan kawasan yang lembap dan sedikit panas seperti di ketiak,
rambut
 dan celah kelangkang.

Apabila sesuai persekitarannya, kutu akan mula menghisap darah dan meninggalkan
kesan pada kulit.

Tanda-tanda
local
 akibat gigitan kutu rambut

Sakit atau bengkak di kawasan gigitan

Ruam merah di sekitar gigitan kutu rambut

Rasa bahang atau panas di sekitar gigitan

Lepuh

Terdapat juga
reaksi alahan
 disebabkan oleh gigitan kutu rambut termasuk ruam, gatal, hidung berair atau jika teruk boleh menyebabkan sesak nafas dan sukar menelan.

Rawatan Untuk Penyakit Kutu

Pertama sekali, apabila anda menjumpai
kutu pada badan atau rambut
 anda, hendaklah cepat-cepat mengeluarkannya daripada kulit dan membuangnya.

Ia boleh dilakukan dengan cara berikut:

Gunakan alat untuk mengepit kutu atau
 tweezer.

Kepit kutu dengan alat itu sehampir mungkin dengan kulit.

Tarik secara perlahan ke atas, pastikan keseluruhan kutu itu keluar dan tiada tertinggal apa-apa bahagian di bawah kulit.

Basuh kesan gigitan dengan air bersih dan sabun.

Kutu yang dikeluarkan pastikan dulu dibunuh dalam larutan alkohol sebelum dibuang.

Cara Untuk Mencegah Gigitan Kutu Rambut

Pakai baju berlengan panjang dan seluar panjang apabila melakukan aktiviti di hutan atau tempat yang banyak tumbuh-tumbuhan.

Seboleh mungkin guna
trail
 atau trek yang disediakan apabila di taman atau hutan.

Gunakan
 tick repellent
 yang boleh didapati di farmasi.

Kerap mandi dan bersabun selepas melakukan aktiviti luar rumah.

Gunakan sarung tangan apabila bermain dengan binatang peliharaan dan basuh tangan dengan kerap.

Selalu periksa bahagian badan yang berkemungkinan dihinggapi kutu.

Untuk pengetahuan, masalah penyakit yang disebabkan oleh vektor kutu ini bukan hanya di Malaysia, tetapi juga melibatkan kesihatan awam global.

Beberapa pakar sains dan perubatan berpendapat, kes-kes jangkitan akibat gigitan ini tidak dilaporkan secara konsisten menyebabkan insiden penyakit ini tidak kerap.

Kita juga jarang mendengar nama dan mengenai penyakit-penyakit ini.

Mungkin kes jarang berlaku di Malaysia atau tidak dikongsi dalam berita atau media yang menyebabkan anda tidak tahu tentang penyakit bawaan kutu atau dikenali sebagai
tick-borne diseases.

Penyakit Bawaan Kutu (Tick-borne diseases)

Di seluruh dunia, terdapat beberapa kes dilaporkan sebelum ini yang melibatkan patogen yang dibawa oleh kutu seperti
Anaplasma, Ehrlichia, Babesia
 dan penyakit rickettsia.

Semua ini berkait dengan penyakit zoonoses di antara manusia dan haiwan.

Antara
jangkitan bakteria
 yang disebabkan oleh gigitan kutu rambut ialah:

Kumpulan penyakit Rickettsia

Relapsing fever

Penyakit Lyme

Kumpulan penyakit Rickettsia

Jarang kita dengar perihal penyakit rickettsia ini. Kumpulan penyakit ini termasuk:

Spotted fever
: Bagi mereka yang suka travel, berhati-hati dengan Rickettsia jenis ini. Banyak kes dilaporkan oleh para pelancong di seluruh dunia. Ada beberapa nama lain bagi
spotted fever
 bergantung pada kawasan di mana pesakit itu pergi melancong. Contohnya,
Mediteranean spotted fever, Africa spotted fever, Rocky Mountain spotted fever

Thyphus
dan
 scrub thyphus
: Lebih sering didengari di negara jiran seperti Indonesia, India, Sri Lanka. Vektor terlibat adalah hama dan lalat

Penyakit Lyme

Penyakit Lyme adalah disebabkan oleh
Borrelia burgdorferi
, yang dibawa oleh kutu pada rusa. Kutu itu perlu melekat di kulit anda lebih 36 hingga 48 jam untuk berjaya menjangkitkan
bakteria penyakit Lyme
 ini.

Gejala awalnya ialah selesema dan mungkin ruam badan. Jika tidak dirawat, komplikasi yang berlaku adalah seperti jantung berdebar, arthritis,
kebas kaki dan tangan
 serta menyebabkan
keradangan saraf tunjang
 dan otak.

Rawatan bagi penyakit Lyme memerlukan antibiotik.

Jika anda ada
sejarah melancong ke luar negara
, pastikan anda kongsi maklumat ini dengan doktor anda sekiranya mempunyai simptom seperti di atas.

Ini akan membantu doktor untuk melihat semua sudut kebarangkalian penyakit yang anda hidapi.


Ini 5 Soalan Berkaitan Jenis Diet Perlu Dijawab, Sebelum Cuba Turunkan Berat Badan!

Anda sudah cuba banyak jenis diet turun berat badan namun tidak berjaya atau kurang mendatangkan hasil? Anda sebenarnya mungkin salah pilih jenis diet!

Ya, memang benar bahawa
usaha untuk menurunkan berat badan
 bukanlah sesuatu yang mudah namun tidak bermakna ia adalah sesuatu yang mustahil.

Individu yang
mengalami masalah berat badan atau obesiti
 sebenarnya mampu untuk memiliki berat badan yang ideal asalkan kena pada caranya.

Sebelum cuba apa-apa jenis diet turun berat badan, tanyakan soalan ini pada diri anda sendiri.

Diet turun berat badan ada banyak?

Kenapa perlu bertanya soalan sebelum cuba sebarang jenis diet turun berat badan? Jawapannya adalah kerana terdapat banyak jenis diet seperti ini.

Berikut adalah beberapa jenis diet yang anda boleh cuba dalam usaha untuk turun berat badan:

Diet seimbang:
DASH
,
Mediterranean
,
Mayo Clinic
 ,
Weight Watchers

Diet tinggi protein:
Dukan
,
Paleo

Diet rendah lemak:
Ornish

Diet rendah karbohidrat:
Atkins
,
South Beach

Diet rendah kalori:
Optifast

Diet gantian sajian:
Jenny Craig
,
HMR
,
Medifast
,
Slimfast
,
Nutrisystem

Meskipun kesemua diet ini membawa tujuan yang sama yakni turunkan berat badan, namun cara pengamalan dan pengambilan makanannya adalah berbeza.

Disebabkan itu, anda perlu lebih teliti dalam memilih mana satu jenis diet yang ideal, sesuai dan terbaik buat diri agar usaha yang dicuba itu akan berhasil.

Bagaimana pilih diet turun berat badan?

Baiklah, sekarang kita semua sudah tahu bahawa diet sebegini memang ada banyak namun persoalannya, bagaimana untuk pilih yang mana satu sesuai untuk anda?

Ambil masa untuk meneliti, mengkaji dan menilai setiap jenis diet-diet yang wujud dan jangan hanya bersandarkan pada testimoni orang lain sahaja!

Ini kerana ada
diet yang mungkin kena dengan orang lain namun tidak kena dengan diri anda
. Sila ukur baju di badan sendiri dan tepuk dada, tanya selera.

#1. Mampukah anda amalkan diet ini?

Sudah terang lagi bersuluh, soalan paling utama perlu dijawab adalah sama ada anda mampu atau tidak untuk amalkan diet yang dipilih ini dalam jangka masa yang agak panjang?

Sebagai contoh, anda merupakan seorang penggemar daging haiwan namun ingin cuba diet vegetarian kononnya untuk turunkan berat badan. Ia bukan pilihan yang bijak!

Sebaliknya, cuba cari jenis diet turun berat badan yang masih boleh membenarkan anda untuk
makan makanan kegemaran walaupun dalam kuantiti yang sedikit
.

#2. Adakah diet itu benar bagus?

Di sini, anda perlu meneliti, mengkaji dan menilai diet itu di samping melihat pada ulasan kajian saintifik yang telah mengesahkan bahawa ia benar bagus.

Jika masih tidak mampu mendapatkan jawapan,
 sila rujuk kepada para doktor dan pakar diet
 untuk memperolehi maklumat yang sudah pasti akan membantu.

#3. Adakah diet itu wujud risiko?

Ada jenis diet yang mungkin boleh mendatangkan risiko terhadap kesihatan anda terutamanya jika ia
melibatkan pengambilan beberapa jenis suplemen tertentu
.

Oleh itu, tanyakan pada diri sendiri sama ada risiko tersebut adalah berbaloi untuk diambil ataupun anda terpaksa memilih jenis diet lain yang lebih selamat.

#4. Berapakah tempoh yang diperlukan?

Setiap individu yang berusaha untuk turun berat badan pasti akan meletakkan matlamat tentang
berat badan dan tempoh yang diperlukan
 bagi usaha itu berjaya.

Mungkin ada diet yang cepat hasilnya dan ada juga yang lambat kesannya, jadi bergantung kepada anda untuk memilih yang mana lebih bagus buat diri anda.

#5. Bagaimanakah tahap kesihatan anda?

Antara soalan yang juga penting, anda perlu tahu tahap kesihatan tubuh badan anda sendiri untuk memastikan diet yang dipilih itu adalah kena dengan diri sendiri.

Sebagai contoh, anda
menghidap penyakit tekanan darah tinggi
. Maka diet jenis DASH adalah bagus untuk anda kerana ia membantu anda mengehadkan pengambilan garam.

Kunci penting untuk turun berat badan!

Setelah soalan berkaitan diet ini dijawab, maka barulah anda boleh memilih diet turun berat badan mana yang terbaik buat diri sendiri dan mulakan ia segera.

Pun begitu, sekadar mengamalkan diet ini mungkin tidak mencukupi lebih-lebih lagi jika anda hanya seorang yang gemar bersifat hangat-hangat tahi ayam.

Oleh itu, terus mengamalkan diet tersebut dengan jayanya meskipun terdapat banyak halangan dan rintangan yang boleh menyebabkan anda terkandas daripada landasan.

Kunci paling penting selain diet-diet ini pula adalah senaman
. Di samping menjaga pemakanan, aspek kesihatan dan kecergasan anda jangan pula dilupakan ya!


Rasa Pelik Dengan Kelakuan Sendiri, Semak 11 Tanda Amaran Penyakit Mental Ini!

Penyakit mental masih lagi menjadi stigma dalam kalangan masyarakat. Keadaan yang menjadi antara beban utama di peringkat global ini perlu dikesan awal agar rawatan yang efektif dapat diberikan. Namun, apakah tanda tanda penyakit mental yang perlu anda kenal pasti?

Perkara penting yang perlu diambil perhatian adalah untuk
tidak menyembunyikan apa yang dialami
. Jika perasaan dan keadaan tersebut terus disimpan seorang diri, lama-kelamaan ia akan memakan diri sendiri.

Untuk membantu penyakit dikesan awal, kenali tanda-tanda amaran penyakit mental.

Untuk mendapatkan lebih banyak informasi tentang Kesihatan Mental, sila dapatkannya
di sini.

11 Tanda tanda penyakit mental

1. Rasa sedih dan ingin menyendiri

Ini adalah antara penyakit mental yang perlu dikenal pasti lebih-lebih lagi jika baru menghadapi peristiwa yang besar seperti
kematian ahli keluarga
 atau menerima berita yang mengejutkan. Ia mungkin bukan sekadar ‘permainan perasaan’.

2. Mood tidak stabil

Perubahan mood adalah perkara biasa, terutamanya bagi wanita yang
mengalami perubahan hormon setiap bulan
. Namun, jika perubahan tersebut sampai mejejaskan hubungan, anda perlu lebih berhati-hati dan dapatkan pemeriksaan.

3. Rasa risau atau takut melampau sehingga menghalang aktiviti harian

Perasaan yang berlaku di luar kawalan itu mungkin disebabkan keadaan penyakit mental tertentu.

4. Perasaan takut datang secara tiba-tiba

Antara petanda kepada penyakit mental ialah gangguan panik. Ia adalah rasa takut yang datang secara tiba-tiba tanpa sebab yang jelas.

5. Berfikir atau merancang ingin membunuh diri sendiri

Ini sebenarnya adalah satu keadaan kecemasan kerana ia boleh membahayakan nyawa seseorang.

6. Hilang selera makan

Berbeza dengan pemakanan yang terkawal, ia berlaku secara berlebihan sehingga boleh memudaratkan diri.

Baca juga:

Hilang Selera Makan Ketika Hamil? Ada 19 Cara Efektif Boleh Bantu Mak Buyung!

Nak Pandang Makanan Pun Tak Lalu? Ikut 8 Cara Ini Untuk Tingkatkan Selera Makan

7. Hilang atau naik berat badan yang signifikan

Perubahan berat yang berlaku adalah di luar perancangan.

Tanda tanda penyakit mental 8: Mengambil risiko di luar kawalan diri

Contohnya, membawa kereta dengan laju sehingga membahayakan diri sendiri dan orang lain.

9. Pengambilan dadah

Salah satu jalan mudah yang diambil untuk melarikan diri daripada dibelenggu masalah dalam hidup. Masalah tersebut mungkin berpunca daripada penyakit mental.

10. Perubahan drastik pada tingkah laku

Contohnya, daripada seorang yang selalu ceria menjadi
pendiam dan murung
, selalu tidur dan megantuk di tempat kerja atau menjadi agresif secara tiba-tiba.

Tanda penyakit mental 11: Susah memberikan fokus atau duduk diam

Sentiasa resah dan terlalu banyak perkara berlegar di dalam fikiran.

Jika anda sendiri atau mengenal pasti tanda tanda penyakit mental ini pada ahli keluarga atau kenalan,
sila dapatkan bantuan perubatan yang betul
. Andai terdapat kekangan untuk terus bertemu doktor, maklumkan terlebih dahulu kepada orang dewasa atau kenalan yang dipercayai.

Lebih 1 daripada 4 rakyat Malaysia mengalami penyakit mental. Jangan simpan, luahkannya!


Bersenam Boleh Rawat & Cegah Buasir? Tak Percaya, Jom Cuba 6 Senaman Ini!

Tahukah anda terdapat jenis senaman rawa buasir? Jika anda mengalami ketidakselesaan kerana masalah tersebut, inilah masa untuk mengubahnya!

Untuk lebih banyak info tentang Sistem Penghadaman, sila dapatkannya
di sini.

Mengalami masalah buasir

Berdepan ketidakselesaan yang disebabkan oleh masalah buasir sudah pastinya bukanlah perkara yang seronok untuk dibualkan.

Tetapi
buasir atau hemorrhoid adalah keadaan biasa yang boleh dialami
oleh mana-mana individu.

Cuma
keadaan tersebut menjadi masalah apabila ia menyebabkan wujudnya rasa gatal, kesakitan ataupun pendarahan
.

Tetapi usah bimbang, kerana ada cara rawatan buasir yang mudah untuk anda lakukan dengan hanya mengamalkan beberapa jenis senaman!

Tidak percaya? Berikut adalah antara jenis senaman rawat buasir yang anda boleh cuba!

Jenis senaman rawat buasir

Betul ke dengan hanya mengamalkan aktiviti fizikal boleh merawat buasir?

Semestinya jenis rawatan buasir ini mungkin hanya sesuai untuk sesetengah individu, tetapi tidak salah untuk mencuba, bukan?

Berikut 6 jenis senaman yang boleh membantu merawat dan mencegah buasir:

1. Pengecutan lantai pelvis

Melakukan senaman yang dapat menguatkan otot-otot dasar pelvis atau pinggul dapat memudahkan anda untuk
membuang air besar
, merehatkan sfinkter dubur dan mencegah ketegangan.

Anda boleh cuba posisi ini:

Berbaring secara menelentang atau anda boleh memilih untuk duduk.

Kontrak otot dubur seolah-olah anda sedang
menahan diri daripada mengeluarkan gas atau kentut
.

Tahan untuk tempoh 5 saat.

Kemudian berehat selama 10 saat.

Ulangi langkah ke-2 sebanyak 5 kali.

Selepas itu ulangi langkah yang sama, cuma gunakan separuh sahaja kekuatan tubuh anda.

Tekan dan kendurkan otot sepantas yang anda boleh.

Teruskan selama yang anda dapat lakukan.

Lakukan latihan senaman ini 2 hingga 4 kali setiap hari.

2.
Teknik pernafasan
panjang

Aktiviti ini dapat membantu mengurangkan ketegangan otot lantai pinggul dan meningkatkan ketenangan pada otot.

Duduk secara menegak dan letakkan tangan di atas pinggang pada kedua-dua sisi
tulang rusuk
 bawah.

Dengan setiap sedutan udara, tarik nafas ke dalam perut sehingga perut mengembang.

Pada setiap hembusan nafas, biarkan pusat masuk ke dalam tulang belakang (
navel toward spine).

Teruskan jenis senaman ini untuk tempoh selama 5 minit.

3.
Child’s Pose
 sebagai rawatan buasir

Posisi senaman ini dipercayai dapat
meningkatkan peredaran darah
 di sekitar dubur dan
melegakan sembelit
 sambil merehatkan belakang badan, pinggul dan kaki.

Child’s pose
 juga dikatakan seakan memberi urutan pada organ dalaman tubuh.

Untuk meningkatkan tekanan
pada bahagian bawah perut
, letakkan penumbuk (
fists
) atau tapak tangan di kawasan ini.

Mulakan dengan tangan dan lutut.

Duduk dan pastikan bahagian pinggul berada di atas tumit.

Kemudian, kedepankan tangan atau boleh membiarkan ia pada sisi tubuh.

Rehat dalam kedudukan ini untuk tempoh sehingga 5 minit.

4. Jenis senaman kaki pada dinding

Senaman
legs up-the-wall pose
ini boleh membantu
meningkatkan peredaran darah
 ke dubur.

Dalam masa yang sama ia membantu mengurangkan rasa tidak selesa dan kerengsaan.

Duduk dengan sisi kanan tubuh bersebelahan dengan dinding.

Letakkan kaki ke atas dinding dan berbaring.

Depakan tangan dan pastikan ia berada dalam keadaan selesa atau anda boleh memberikan urutan lembut pada perut.

Kekal berada dalam posisi untuk untuk tempoh sehingga 15 minit,

5. Posisi menghilangkan angin

Senaman ini dikatakan sesuai untuk rawatan buasir kerana ia memberikan tekanan pada perut, sekali gus membantu meningkatkan rasa selesa pada
sistem pencernaan.

Jenis senaman ini juga membantu merehatkan otot-otot pada perut, punggung dan dubur.

Untuk memperdalamkan lagi regangan, angkat kepala dan tekan dagu ke bahagian dada.

Baring secara menelentang.

Bengkokkan sebelah atau kedua-dua lutut dan tarik ke arah dada.

Letakkan tangan pada tulang keting, cengkam tangan atau pegang siku bertentangan.

Kekal berada dalam kedudukan ini sehingga tempoh seminit.

6. Posisi sudut terikat

Kedudukan
bound angle
dapat menguat dan meningkatkan kelenturan paha, pangkal paha dan bahagian dalam lutut.

Ia juga membantu merangsang organ perut dan melegakan ketidakselesaan pencernaan.

Duduk dan lapik punggung dengan kusyen atau selimut yang dilipat jika perlu.

Satukan kedua-dua tapak kaki dan biarkan lutut dalam keadaan melebar.

Pegangkan kaki menggunakan tangan semasa anda meregangkan tulang belakang.

Anda disarankan untuk berada dalam posisi ini untuk tempoh sehingga 1 minit.

Kesesuaian jenis senaman

Tidak kira sama ada masalah buasir yang dialami adalah untuk pertama kali atau berulang, ia boleh diatasi dengan menguruskan gejala dan melakukan pencegahan melalui perubahan pada diet, aktiviti fizikal serta amalan gaya hidup.

Sebelum
melakukan jenis senaman yang dikongsikan
 di atas, sebaiknya berbincanglah dengan doktor untuk mengetahui tahap kesesuaiannya dengan diri anda.


Hiponatremia

Definisi

Apa itu Hiponatremia?

Hiponatremia adalah keadaan apabila tahap natrium (
sodium
) badan terlalu rendah. Tahap normal natrium adalah 135 mEq / L. Natrium adalah elektrolit yang membantu mengawal jumlah air di dalam dan di sekeliling sel. Terdapat dua jenis hiponatremia:

Hipronatremia kronik adalah apabila tahap natrium badan anda jatuh secara beransur-ansur selama lebih daripada 48 jam. Simptom hiponatremia jenis ini kebiasaannya ringan atau sederhana.

Hiponatremia akut adalah apabila paras natrium badan turun secara tiba-tiba. Ia boleh membawa kepada simptom yang lebih serius, seperti bengkak otak yang pesat, yang boleh menyebabkan koma dan kematian.

Apakah kebarangkalian Hiponatremia?

Hiponatremia sangat biasa berlaku kepada sesiapa pun terutamanya orang dewasa yang lebih berusia.
Keadaan ini dapat ditangani dengan mengurangkan faktor risikonya. Hubungi doktor anda untuk maklumat lanjut.

Simptom-simptom

Apakah simptom-simptom Hiponatremia?

Tanda-tanda dan simptom hiponatremia termasuklah:

Pening dan muntah;

Sakit kepala;

Kekeliruan;

Kehilangan tenaga dan keletihan;

Gelisah;

Lemah otot atau kejang;

Sawan;

Koma.

Terdapat tanda atau simptom yang tidak tersenarai di atas. Jika anda mempunyai sebarang kemusykilan tentang sebarang simptom, sila hubungi doktor anda.

Bila saya harus berjumpa doktor?

Sekiranya anda mempunyai masalah perubatan yang meningkatkan risiko hiponatremia, atau mempunyai faktor risiko yang lain seperti mengambil bahagian dalam aktiviti berintensiti tinggi, dan anda mempunyai tanda-tanda dan simptom natrium rendah seperti yang tersenarai di atas, temui doktor anda.

Punca

Apakah Punca Hiponatremia?

Natrium (
Sodium
) adalah bahan penting yang mengekalkan tekanan darah. Natrium juga diperlukan saraf, otot, dan tisu badan yang lain untuk berfungsi dengan baik. Apabila jumlah natrium dalam cecair di luar sel menurun di bawah paras normal, air bergerak ke dalam sel untuk mengimbangkan tahap eletrolik, menyebabkan simptom hiponatremia.

Terdapat banyak faktor yang menyebabkan penurunan natrium dalam darah, termasuklah:

Ubat-ubatan diuretik seperti pil air, antidepresan dan ubat tahan sakit.

Masalah kesihatan: masalah jantung, ginjal dan hati;
syndrome inappropriate antidiuretic hormone
 (SIADH); muntah yang teruk dan kronik atau cirit-birit; perubahan hormon; berpeluh.

Minum terlalu banyak air.

Faktor-faktor Risiko

Apakah yang meningkatkan risiko saya kepada Hiponatremia?

Faktor-faktor berikut boleh meningkatkan risiko hiponatremia:

Umur: Semakin tua usia anda, semakin tinggi risiko anda mendapat hiponatremia.

Ubat-ubat tertentu. Rawatan yang meningkatkan risiko hiponatremia termasuk diuretik thiazide serta beberapa antidepresan dan ubat tahan sakit.

Keadaan yang mengurangkan penyingkiran air daripada tubuh seperti penyakit buah pinggang,
syndrome of inappropriate anti-diuretic hormone
 (SIADH) dan kegagalan jantung.

Aktiviti fizikal yang intensif. Orang yang minum terlalu banyak air ketika mengambil bahagian dalam maraton, dan aktiviti-aktiviti jarak jauh dan berintensiti tinggi yang lain lebih berisiko mendapat hiponatremia.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Hiponatremia didiagnosis?

Diagnosis hiponatremia dilakukan dengan mengukur tahap natrium dalam darah. Punca hiponatremia sukar untuk didiagnosis. Doktor akan bertanya tentang sejarah kesihatan anda, keadaan kesihatan semasa dan sebarang pengambilan ubat baru-baru ini. Doktor mungkin mengarahkan anda menjalani beberapa ujian, seperti ujian darah dan air kencing untuk menilai jumlah air dalam badan, kepekatan darah, dan kandungan air kencing.

Bagaimana pesakit Hiponatremia dirawat?

Rawatan bertujuan untuk merawat punca di sebaliknya. Ini termasuklah:

Mengurangkan pengambilan cecair;

Membetulkan dos diuretik;

Merawat punca.

Hiponatremia yang teruk adalah kes kecemasan. Untuk merawatnya, doktor memerlukan:

Infusi larutan natrium secara intravena (IV);

Ubat untuk simptom seperti sakit kepala, loya, dan sawan.

Tahap natrium dalam darah perlu ditingkatkan secara perlahan-lahan. Peningkatan natrium dengan mendadak boleh mengakibatkan kerosakan otak yang teruk dan mungkin berkekalan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Hiponatremia?

Perubahan gaya hidup dan rawatan sampingan berikut mungkin dapat membantu anda menangani hiponatremia:

Rawat masalah berkaitan. Rawatan keadaan yang menyumbang kepada hiponatremia, seperti masalah kelenjar adrenal, boleh membantu mengelakkannya.

Didik diri anda. Jika anda mempunyai keadaan kesihatan yang meningkatkan risiko hiponatremia atau anda mengambil ubat diuretik, ketahui tanda-tanda dan simptom hiponatremia. Sentiasa berbincang dengan doktor tentang risiko ubat baru.

Ambil langkah berjaga-jaga semasa aktiviti berintensiti tinggi. Atlet harus minum sebanyak kuantiti air yang hilang melalui peluh semasa perlumbaan. Rasa haus merupakan panduan yang baik untuk mengetahui berapa banyak air yang anda perlukan.

Pertimbangkan minum minuman sukan semasa aktiviti berat. Dapatkan nasihat doktor tentang menggantikan air dengan minuman sukan yang mengandungi elektrolit apabila menyertai acara seperti maraton, triathlon dan aktiviti lain.

Minum air dengan sederhana. Minum air adalah penting untuk kesihatan, jadi pastikan anda minum dengan mencukupi tetapi jangan keterlaluan. Semasa hari biasa, wanita sepatutnya minum 2.2 liter air sehari sementara lelaki perlu meminum 3 liter. Rasa dahaga dan warna air kencing merupakan petunjuk terbaik berapa banyak air yang anda perlukan. Sekiranya anda tidak haus dan air kencing anda berwarna kuning pucat, anda mungkin telah mendapat air yang mencukupi.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Kaum Hawa, Jangan Biarkan Diagnosis Kanser Payudara Buat Anda Putus Asa & Hilang Semangat!

Apa yang terlintas di fikiran anda ketika mendengar perkataan
kanser
? Pastinya ramai yang akan rasa takut dan fikir tentang kematian, ataupun kesakitan yang dialami oleh pesakit kanser, bukan?

Kanser merupakan penyakit yang tidak asing lagi dalam masyarakat kita. Penyakit ini pasti pernah berlaku kepada seseorang dalam kalangan ahli keluarga atau sahabat handai kita.

Ramai wanita yang takut jika mereka tiba-tiba
didiagnosis dengan kanser payudara
. Disebabkan penyakit ini menyerang secara senyap, kadangkala, penyakit ini dikesan ketika ia sudahpun menginjak ke tahap yang serius.

Untuk mendapatkan lebih banyak info tentang Kanser, sila dapatkannya
di sini.

Rasa takut selepas diagnosis kanser merupakan sesuatu yang normal

Diagnosis kanser
selalunya akan membuatkan pesakit rasa terkejut, sedih dan juga putus asa. Semua perasaan ini adalah normal dan tidak ada sesiapapun yang boleh menafikan apa yang anda rasa.

Penting untuk anda belajar untuk menerima
diagnosis kanser
 yang dihidapi. Untuk pengetahuan anda, ramai pesakit kanser yang boleh sembuh dan hidup seperti biasa
setelah melalui rawatan di hospital
.

Walau bagaimanapun, penting untuk anda menguruskan perasaan di saat anda menerima diagnosis kanser. Rasa takut yang anda alami sebenarnya boleh diuruskan jika anda tahu caranya.

Gunakan masa ini untuk menyesuaikan diri dengan diagnosis yang anda terima. Ingatlah bahawa setiap langkah yang anda ambil sekarang akan memainkan peranan yang penting dalam proses pemulihan diri.

1. Pastikan anda faham diagnosis penyakit ini

Jika anda baru menerima diagnosis kanser, pastikan anda kenali penyakit ini dengan lebih mendalam. Lebih mudah untuk bertempur jika anda tahu siapa lawan anda.

Setelah anda didiagnosis dengan
penyakit kanser payudara
, pastikan anda luangkan masa bersama doktor untuk kenal pasti
kanser di tahap berapa
.

Selain itu, anda juga boleh minta doktor memberi penerangan lanjut mengenai
jenis dan status reseptor hormon kanser payudara yang anda alami
.

Pengetahuan mengenai kanser yang anda hidapi boleh membantu untuk lebih yakin dalam membuat keputusan mengenai
rawatan yang bakal anda terima.

2. Cari seseorang yang boleh mendengar luahan perasaan anda

Anda perlukan
sokongan daripada orang yang terdekat
 untuk melawan kanser yang anda hadapi.

Salah satu caranya ialah dengan berkongsi isi hati serta perasaan anda supaya tidak dibelenggu dengan bebanan emosi.

Cari teman rapat atau ahli keluarga yang boleh menjadi pendengar yang baik.

Jika anda tidak selesa untuk bercerita tentang masalah anda kepada orang terdekat dan mahukan pendengar yang lebih profesional, anda boleh minta untuk berjumpa dengan kaunselor.

Apabila anda mula berkongsi cerita dengan orang ramai, anda akan dapati ramai yang sanggup hulurkan tangan dan berikan bantuan kepada anda.

Oleh sebab itu, jangan pernah fikir diri itu berseorangan!

3. Sertai kumpulan sokongan kanser payudara

Anda boleh sertai kumpulan sokongan kanser jika ingin berkongsi pendapat secara terbuka.

Kumpulan sokongan ini kadangkala membuat perjumpaan secara bersemuka, dan ada juga yang berkomunikasi secara atas talian.

Maklumat yang ada peroleh daripada kumpulan sokongan ini mungkin berguna untuk anda. Selain itu, anda juga boleh berkongsi masalah dengan mereka.

Mana tahu, anda akan berjumpa dengan seseorang yang mempunyai masalah yang sama. Mungkin info yang mereka berikan boleh berikan diri semangat untuk melawan penyakit yang dialami.

4. Beri diri masa untuk hilangkan rasa takut

Jangan terlalu memaksa diri untuk pulih daripada rasa takut atau kesedihan yang anda alami. Kadangkala, anda cuma perlukan masa untuk bertenang.

Rehatkan minda dan emosi anda. Cuba tutup televisyen dan luangkan masa dengan membaca atau lakukan sesuatu yang anda suka.

Jika anda sukar untuk tidur pada waktu malam, cuba lakukan aktiviti seperti berkebun atau berjalan sekeliling rumah. Semua aktiviti ini boleh memperbaiki mood dan bantu untuk tidur dengan lena pada waktu malam.

5. Kekal mesra bersama pasangan

Payudara merupakan mahkota bagi seorang wanita. Selain itu, payudara juga sering dikaitkan dengan kecantikan, kewanitaan dan simbol seksualiti seorang wanita.

Kadangkala, kanser payudara boleh menyebabkan seseorang itu rasa rendah diri dan tidak yakin dengan imej diri.

Pesakit juga sukar untuk kembali intim bersama pasangan kerana merasakan ‘mahkotanya’ sudah hilang.

Jika anda risau mengenai imej diri anda dan intimasi bersama pasangan, jangan malu untuk berbincang dan bersifat terbuka mengenai perasaan anda.

Kesimpulan

Jangan biarkan kanser membuatkan anda putus asa dan kecewa dengan hidup.

Jika anda boleh kenal pasti cara yang terbaik untuk
cope
 atau menyesuaikan diri, anda mungkin boleh kawal ketakutan dan tukarkannya kepada sesuatu yang positif.

Walau apapun yang anda lakukan, ingatlah bahawa kanser payudara tidak dapat menghalang anda dari menjalani hidup seperti biasa.

Malah, anda juga masih boleh sembuh dan hidup bahagia seperti orang lain!


Definisi

Apa itu Telinga dalam Pesawat (Barotrauma Telinga, Media Barotitis, Media Aerotitis)?

Telinga pesawat adalah tekanan yang ditimbulkan pada gendang telinga dan tisu di telinga tengah apabila tekanan udara di telinga tengah dan tekanan udara persekitaran tidak seimbang. Anda mungkin mengalami telinga pesawat pada permulaan penerbangan ketika pesawat sedang menaik ke udara atau pada akhir penerbangan ketika kapal terbang mendarat. Perubahan yang pantas dalam altitud menyebabkan tekanan udara berubah dan boleh mengakibatkan telinga pesawat.

Telinga pesawat juga dipanggil barotrauma telinga, media barotitis atau media aerotitis.

Biasanya langkah penjagaan diri – seperti menguap, menelan atau mengunyah gusi – boleh mencegah atau membetulkan perbezaan tekanan udara dan memperbaiki gejala telinga pesawat. Walau bagaimanapun, kes telinga pesawat yang teruk mungkin perlu dirawat oleh doktor.

Apakah kebarangkalian Telinga dalam Pesawat (Barotrauma Telinga, Media Barotitis, Media Aerotitis)?

Telinga pesawat adalah perkara yang agak biasa berlaku. Sila berbincang dengan doktor anda untuk maklumat lanjut.

Simptom-simptom

Apakah simptom-simptom Telinga dalam Pesawat (Barotrauma Telinga, Media Barotitis, Media Aerotitis)?

Simptom telinga pesawat adalah:

Kurang selesa atau sakit yang sederhana di telinga anda.

Merasakan kepenuhan atau kepadatan dalam telinga anda.

Pendengaran terbatas atau hilang pendengaran yang sederhana.

Jika telinga pesawat teruk atau berlanjutan lebih daripada beberapa jam, anda mungkin mengalami:

Kesakitan yang teruk.

Tekanan di telinga anda sama seperti di bawah air.

Sederhana pendengaran yang teruk.

Berdering di telinga anda (tinnitus).

Sensasi berputar (vertigo).

Muntah akibat vertigo.

Pendarahan dari telinga anda.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Sekiranya anda mengalami simptom dan gejala disenaraikan di atas atau mempunyai sebarang persoalan, sila berbincang dengan doktor anda.
Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah punca Telinga dalam Pesawat (Barotrauma Telinga, Media Barotitis, Media Aerotitis)?

Penyumbatan tiub Eustachian adalah salah satu penyebab telinga pesawat. Tiub Eustachian membantu mengembalikan keseimbangan semasa perubahan tekanan. Sebagai contoh, menguap biasanya membuka tiub Eustachian. Apabila tiub disekat, simptom timbul kerana tekanan di telinga adalah berbeza daripada tekanan di luar gendang telinga anda.

Perubahan altitud adalah punca yang paling biasa dalam keadaan ini. Salah satu tempat yang ramai orang mengalami telinga pesawat semasa perlepasan atau pendaratan pesawat. Keadaan ini kadang-kadang dirujuk sebagai telinga pesawat.

Situasi lain yang mungkin menyebabkan telinga pesawat termasuk:

Menyelam skuba.

Memanjat gunung.

Memandu melalui pergunungan.

Faktor-faktor Risiko

Apakah yang meningkatkan risiko saya kepada Telinga dalam Pesawat (Barotrauma Telinga, Media Barotitis, Media Aerotitis)?

Terdapat banyak faktor risikonya seperti:

Tiub Eustachian kecil, terutama pada bayi dan kanak-kanak.

Selesema biasa.

Jangkitan sinus.

Demam hay (rhinitis alah).

Jangkitan telinga tengah (otitis media).

Tidur di atas kapal terbang semasa perlepasan dan pendaratan.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Telinga dalam Pesawat (Barotrauma Telinga, Media Barotitis, Media Aerotitis) didiagnosis?

Doktor anda mungkin akan dapat membuat diagnosis berdasarkan soalan yang akan ditanya dan pemeriksaan telinga anda dengan alat suluhan (otoskop). Tanda-tanda telinga pesawat mungkin termasuk bonjolan telinga luar ke dalam atau ke luar. Sekiranya keadaan anda lebih teruk, doktor anda mungkin dapat melihat koyakan di dalam gendang-telinga atau pengumpulan darah atau cecair lain di belakang gendang telinga anda.

Sekiranya anda mengalami sensasi berputar (vertigo), mungkin ada kerosakan kepada struktur telinga dalaman anda. Doktor anda mungkin mencadangkan ujian pendengaran (audiometri) untuk menentukan sejauh mana anda mengesan bunyi dan sama ada sumber masalah pendengaran di telinga dalam.

Bagaimana pesakit Telinga dalam Pesawat (Barotrauma Telinga, Media Barotitis, Media Aerotitis) dirawat?

Bagi kebanyakan orang, telinga pesawat biasanya akan sembuh seiring dengan masa. Apabila gejala berterusan, anda mungkin memerlukan rawatan untuk menyamakan semula tekanan dan melegakan simptom.

Ubat-ubatan

Doktor anda mungkin memberi ubat-ubatan atau mengarahkan anda untuk mengambil ubat-ubatan yang berlebihan untuk mengawal keadaan yang mungkin menghalang tiub Eustachian daripada berfungsi dengan baik. Ubat-ubatan ini mungkin termasuk:

Semburan hidung dekongestan.

Decongestan oral.

Antihistamin oral.

Untuk mengurangkan rasa tidak selesa, anda mungkin ingin mengambil ubat anti-iritasi nonsteroidal, seperti ibuprofen (Advil, Motrin IB, dan lain) atau natrium naproxen (Aleve, dan lain), atau penahan sakit analgesik, seperti acetaminophen (Tylenol,dan lain-lain).

Terapi penjagaan diri

Dengan rawatan ubat anda, doktor anda akan mengarahkan anda menggunakan kaedah penjagaan diri yang dikenali sebagai kawalan Valsalva. Untuk melakukan ini, anda mencubit untuk menutup hidung anda, tutup mulut anda dan perlahan-lahan memaksa udara ke belakang hidung anda, seolah-olah anda meniup hidung anda. Sebaik sahaja ubat-ubatan telah membaiki fungsi tiub Eustachian, penggunaan kawalan Valsalva boleh memaksa tiub untuk terbuka.

Pembedahan

Rawatan pembedahan telinga pesawat jarang diperlukan. Walau bagaimanapun, doktor anda boleh membuat pemotongan dalam gendang telinga anda (Myringotomy) untuk menyamakan tekanan udara dan mengeluarkan cecair.

Kecederaan yang teruk, seperti gendang telinga yang pecah atau membran telinga dalam pecah, biasanya akan sembuh sendiri. Walau bagaimanapun, dalam kes yang jarang berlaku, pembedahan mungkin diperlukan untuk membaikinya.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Telinga dalam Pesawat (Barotrauma Telinga, Media Barotitis, Media Aerotitis)?

Gaya hidup dan kaedah pengubatan sampingan berikut mungkin membantu anda mengatasi telinga pesawat:

Menguap dan menelan semasa perlepasan dan pendaratan. Menguap dan menelan mengaktifkan otot yang membuka tiub Eustachian anda. Anda boleh menghisap gula-gula atau mengunyah gula getah untuk membantu anda menelan.

Gunakan kawalan Valsalva semasa perlepasan dan pendaratan. Tiup dengan perlahan, seolah-olah meniup hidung anda, sambil mencubit hidung dan tutup mulut anda. Ulangi beberapa kali, terutamanya semasa pendaratan, untuk menyamakan tekanan antara telinga dan kabin pesawat.

Jangan tidur semasa berlepas dan pendaratan. Jika anda terjaga semasa naik dan turun, anda boleh melakukan teknik penjagaan diri yang diperlukan apabila anda merasakan tekanan pada telinga anda.

Perhatikan semula rancangan perjalanan. Jika boleh, jangan terbang apabila anda mempunyai jangkitan selsema, sinus, hidung tersumbat atau jangkitan telinga. Jika baru-baru ini anda ada menjalani pembedahan telinga, berbincanglah dengan doktor anda bila waktu yang selamat untuk perjalanan.

Gunakan penyumbat telinga yang ditapis. Pemasang telinga ini perlahan menyamakan tekanan terhadap gendang telinga anda semasa perlepasan dan pendaratan. Anda boleh membeli ini di kedai ubat, kedai cenderahati di lapangan terbang atau klinik pendengaran di kawasan anda.

Gunakan semburan hidung dekongestan yang boleh dibeli di kaunter. Jika anda mengalami kesesakan hidung, gunakan dekongestan hidung kira-kira 30 minit hingga sejam sebelum berlepas dan mendarat. Jangan terlalu berlebihan, bagaimanapun, oleh kerana deckongestan hidung yang diambil selama beberapa hari dapat meningkatkan kongestan hidung.

Gunakan pil dekongestan oral dengan berhati-hati. Dekongestan oral boleh membantu jika diambil 30 minit hingga sejam sebelum penerbangan pesawat. Walau bagaimanapun, jika anda mempunyai penyakit jantung, gangguan ritma jantung atau tekanan darah tinggi, atau jika anda telah mengalami interaksi ubat yang mungkin, elakkan mengambil dekongestan oral kecuali doktor anda meluluskan. Sekiranya anda seorang lelaki lebih tua dari umur 50 tahun, anda mungkin mengalami kesan sampingan yang serius selepas mengambil dekongestan yang mengandungi pseudoephedrine (Actifed, Sudafed) seperti retensi kencing, terutamanya jika anda mempunyai prostat yang membesar. Jika anda hamil, berbincanglah dengan doktor anda sebelum mengambil dekongestan lisan.

Ambil ubat alergi. Sekiranya anda mempunyai alahan, ubat anda kira-kira sejam sebelum penerbangan anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Punca Disfungsi Erektil @ Mati Pucuk Terbahagi Kepada Fizikal & Mental?

Disfungsi erektil adalah
kegagalan seorang lelaki untuk memulakan ereksi atau mengekalkan ereksi
 sehingga cukup untuk melakukan hubungan seksual.

Gagal untuk ereksi sekali-sekala adalah normal bagi lelaki.

Namun, jika berlaku secara berterusan, ia boleh menyebabkan tekanan dan menjejaskan keyakinan diri serta mungkin boleh merosakkan rumah tangga.

Jadi, apakah punca disfungsi erektil?

Ia terbahagi kepada dua, iaitu punca disfungsi erektil
dalam aspek fizikal dan psikologikal
!

Punca mati pucuk fizikal

Penyakit-penyakit berikut boleh jadi punca disfungsi erektil:

Penyakit jantung

Merokok

Tekanan darah tinggi

Kadar kolesterol tinggi

Obesiti

Diabetes

Penyalahgunaan dadah atau alkohol

Komplikasi pembedahan di kawasan pelvis

Masalah tidur

Sesetengah ubatan tertentu

Punca mati pucuk psikologikal

Otak memainkan peranan penting dalam membolehkan proses ereksi untuk berlaku.

Punca psikologikal juga tidak kurang kerap berlaku hampir sama banyak dengan punca fizikal.

Punca dari aspek psikologikal termasuklah:

Kemurungan, kebimbangan, kegelisahan atau keadaan kesihatan mental yang lain

Masalah rumah tangga disebabkan stres, masalah komunikasi atau masalah-masalah yang lain

Stres dan tekanan

Jangan pandang rendah masalah ini!

Masalah
 disfungsi erektil ini adalah masalah yang serius
.

Jangan malu untuk mendapatkan bantuan dan nasihat perubatan dari doktor di hospital.

Jika tidak dibendung, stres dan tekanan yang anda hadapi akan semakin bertambah dari hari ke hari sehingga akhirnya menjejaskan kehidupan rumah tangga dan sosial anda secara umum.

Kini, banyak pusat perubatan yang menyediakan nasihat dan rawatan kepada masalah ini.

 Jangan risau, ia adalah masalah yang boleh diuruskan!


Ini 6 Cara Berkesan Untuk Atasi Kesunyian Dalam Kalangan Warga Tua

Dewasa ini, kajian demi kajian menunjukkan populasi warga emas yang kesunyian lebih terdedah kepada penyakit dan risiko kematian. Pengasingan sosial dan kesunyian adalah masalah serius dalam kalangan warga emas.

Dalam satu kajian di Britain, hampir 9 juta orang dewasa di UK mengalami kesunyian, lebih daripada populasi London! Dan masalah ini tidak hanya terhad di satu negara sahaja.

Peningkatan warga emas di seluruh dunia menyaksikan pelbagai
kesan sosial dan kesihatan akibat kesunyian.

Mengapa populasi warga emas mengalami kesunyian?

Kesukaran bergerak, masalah pendengaran, kematian rakan dan keluarga terdekat menyukarkan warga emas bersosial. Perasaan malu juga boleh menjadi faktor.

Ramai orang tua yang
 menderita masalah inkontinens atau tidak dapat mengawal kencing
, sedang menjalani terapi oksigen atau perlu menggunakan bantuan untuk bergerak .

Mereka bukan sahaja menghadapi halangan logistik untuk keluar rumah, tetapi juga harus mengatasi rasa malu terhadap tanda penuaan yang jelas ini.

Walaupun jika seorang warga emas dijaga oleh ahli keluarga, pengabaian terhadap komunikasi yang bermakna dengan ahli keluarga yang lain juga kerap berlaku.

Selain disebabkan masalah kesihatan mereka,
penjaga mereka mungkin terlalu kepenatan dengan tanggungjawab seharian
 sehingga tidak mempunyai masa atau tenaga untuk memenuhi keperluan emosi dan sosial mereka.

Bagaimana anda boleh membantu mereka?

Kesunyian dalam kalangan populasi warga emas boleh dicegah dan disingkirkan. Tetapi penjaga atau ahli keluarga mestilah sanggup membantu orang tua mereka, antaranya dengan cara:

1.Tanya khabar mereka

Tanya khabar mereka selalu. Jika anda tingal berjauhan,
panggilan telefon anda untuk bertanyakan khabar mereka
 akan menjadi rutin yang sangat mereka nantikan. Anda tidak memerlukan sebab untuk menelefon mereka.

Jika mereka dalam jagaan anda, beri galakkan kepada mereka untuk mengekspresikan diri. Kenalpasti sebarang aktiviti yang mereka minat dan bersesuaian dengan kemampuan mereka.

2. Bantu mereka bersosial

Bantu orang tua anda melakukan aktiviti yang mereka minat. Komuniti agama merupakan salah satu sistem sokongan yang berkesan bagi warga emas.

Tidak hairanlah ramai yang mengunjungi masjid setelah usia persaraan kerana kelapangan waktu dan
rasa kebersamaan yang dahulunya mereka rasai di tempat kerja
.

Bantu orang tua anda menyertai aktiviti komuniti yang mereka mahukan. Jika mereka sudah atau memang tidak boleh memandu, bantu mereka untuk pergi ke masjid.

Anda juga boleh menemani mereka ke sebarang acara kekeluargaan atau kejiranan seperti kenduri kahwin, khatam Quran, marhaban dan sebagainya.

3. Minta tunjuk ajar mereka

Dalam keadaan warga emas yang tidak dapat banyak bergerak, mereka mungkin merasa tidak diperlukan lagi. Minta tunjuk ajar mereka agar mereka terasa diperlukan.

Contohnya jika ibu anda gemar mengait, minta tunjuk ajarnya untuk mengajar anda pula. Ini dapat membantu menghilangkan rasa terkilan mereka apabila peranan pemberi dan penerima jagaan kini telah berubah, dengan anda yang kini menjaga mereka.

4. Ajarkan warga emas penggunaan teknologi

Pengunaan teknologi dapat membantu orang tua anda berhubung dengan ahli keluarga terdekat. Anda tidak semestinya perlu
mengajarkan mereka penggunaan teknologi yang kompleks
.

Mampu menaip dan membalas mesej di aplikasi telefon sahaja sudah cukup membantu mereka berhubung.

Untuk mengeratkan lagi jurang generasi dalam keluarga, anda boleh meminta anak anda mengajarkan atuk/nenek mereka tentang penggunaan teknologi yang berkaitan.

5. Dapatkan bantuan sokongan

Jika anda tinggal berjauhan daripada orang tua di bawah jagaan anda, dapatkan bantuan sokongan seperti daripada orang dewasa lain seperti jiran tetanga atau bantuan professional seperti mengupah jururawat atau penjaga untuk menguruskan mereka daripada masa ke masa.

Pastikan anda juga memantau keadaan dan menziarahi mereka dengan kerap.

Jangan menganggapnya sebagai beban tanggungjawab yang perlu dilunaskan, sebaliknya
bergembiralah tiap kali anda menziarahi orang tua
 anda sebagaimana mereka gembira dengan kedatangan anda sekalipun mereka tidak menzahirkannya.

6. Pertimbangkan rumah jagaan warga emas yang bersesuaian

Dalam kebanyakan kes pengabaian dan penderaan warga emas oleh orang dewasa, mereka selalunya berakhir dengan rumah jagaan kebajikan atau yang diuruskan NGO.

Disebabkan itu, rumah jagaan warga emas disinonimkan dengan stigma pembuangan dan pengabaian orang tua.

Pun begitu, terdapat banyak pilihan rumah jagaan berbayar yang selesa dan diuruskan oleh penjaga professional terlatih. Ini boleh menjadi pilihan anda jika terdapat kekangan dalam menguruskan orang tua anda.

Beri galakkan kepada orang tua anda untuk membiasakan diri dengan suasana baru tapi jangan memaksakan mereka jika mereka enggan.

Apa yang membezakan adalah anda masih menjalankan tanggungjawab sebaik mungkin dengan menziarahi mereka dan mengambil berat tentang keadaan mereka.

Jangan menggunakan
rumah jagaan sebagai peluang untuk mengabaikan dan membuang mereka
 daripada hidup anda. Sebaliknya, manfaatkanlah ini sebagai bantuan penjagaan tanpa melupakan tanggungjawab anda sendiri.

Penjagaan warga emas sememangnya sangat mencabar dan menguji kesabaran. Tetapi bersyukurlah kerana anda masih berpeluang berkhidmat bakti kepada mereka sewaktu mereka masih hidup.

Jangan bersikap mementingkan diri sendiri kerana jika anda mengabaikan mereka pada hari ini, tidak mustahil anda juga akan diabaikan apabila menjelang usia tua nanti.


Sebelum Pergi Beli, Ibu Bapa Mesti Tahu 5 BAHAYA Baby Walker Ini Dulu Okay!

Kesemua ibu bapa pasti mahukan si kecil mereka boleh mula berjalan dengan cepat bukan?

Disebabkan itu, pelbagai kaedah digunakan oleh ibu bapa untuk
membantu bayi mereka belajar berjalan
.

Antara kaedah yang paling terkenal adalah penggunaan
baby walker
.

 Mungkin ramai juga yang tidak tahu bahawa di sebaliknya, penggunaan alat ini sebenarnya boleh mendatangkan bahaya yang tidak disedari oleh ibu bapa sendiri.

Jom sama-sama kita kuti artikel ini dengan lebh mendalam lagi untuk mengetahuinya!

Adakah benar baby walker boleh membantu bayi belajar berjalan?

Sebelum itu, ibu bapa perlu tahu mengenai kenyataan ini terlebih dahulu.

Untuk pengetahuan anda,
baby walker
direka untuk membantu bayi yang masih belum boleh berjalan agar mereka boleh bergerak.

Namun demikian, alat ini sebenarnya akan bergerak tanpa kawalan pada empat roda di bawahnya dan bukannya dengan kaki si kecil anda.

Selain itu,
 memaksa bayi berjalan sebelum sampai waktu yang ideal
 boleh mengakibatkan pelbagai mudarat berbanding manfaat.

Ini kerana bayi perlu mula belajar berjalan apabila otot dan keseimbangan badannya sudah cukup kuat!

Penggunaan
baby walker
 pula akan membuatkan kaki si kecil menjadi lebih lemah kerana motor kasar mereka tidak terlatih sepenuhnya.

Dalam pada itu lagi, terdapat banyak bahaya penggunaan
baby walker
, antaranya:

#1. Ia boleh sebabkan bayi jatuh tangga

Ini merupakan bahaya paling utama yang kerap berlaku pada bayi.

Kejadian ini lebih berisiko terutamanya jika kediaman anda mempunyai beberapa tingkat dan si kecil pula menggunakan
baby walker
 tanpa pengawasan yang rapi daripada anda.

Paling menakutkan, ia boleh mengakibatkan
patah pada tulang dan kecederaan pada bahagian kepala
!

#2. Ia boleh jadi punca melecur atau terbakar

Dengan penggunaan
baby walker
, si kecil akan lebih mudah untuk mencapai apa yang mereka mahu.

Sebagai contoh, mereka mungkin akan mencapai lapik meja yang menempatkan air panas di atasnya lalu menyebabkan ia tertumpah pada bayi anda.

Selain itu juga, mereka mungkin akan mencapai dapur, radiator atau pendiangan yang boleh menyebabkan
 kulit si kecil kesayangan anda melecur atau terbakar
.

#3. Baby walker boleh jadi punca keracunan

Selain itu juga, si kecil anda bersama
baby walker
 mereka akan lebih mudah mencapai benda-benda yang biasanya disorok di dalam kabinet seperti ubat-ubatan atau sabun pencuci.

Ia kemudiannya akan menyebabkan mereka mengalami keracunan jika mereka tertelan atau terdedah kepada benda-benda berbahaya ini.

#4. Ia boleh sebabkan bayi lemas

Penggunaan
baby walker
 di kawasan yang tidak sesuai dan selain daripada dalam rumah seperti kawasan kolam renang kediaman anda adalah sangat berbahaya.

 Ini kerana si kecil anda yang masih tidak mengenali bahaya mungkin
boleh terjatuh ke dalam kolam renang itu
 lalu lemas.

Ia boleh terjadi meskipun dalam pengawasan anda kerana mereka masih mampu untuk mengawal alat berbahaya itu.

#5. Kemalangan jalan raya

Disebabkan
baby walker
 mudah dibawa ke mana-mana, anda mungkin akan membawanya untuk membantu si kecil anda berjalan-jalan di luar rumah.

 Ia sebenarnya merupakan perbuatan yang bahaya kerana dengan sekelip mata sahaja si kecil anda mungkin sudah sampai ke kawasan jalan raya.

Ini boleh menyebabkan kemalangan
 kepada mereka atau individu lain yang cuba mengelaknya!

Ibu bapa, ketahuilah bahawa ia adalah alatan yang berbahaya!

Menurut Gary A. Smith, Pengarah Pusat Kajian Kecederaan dan Polisi Hospital Kanak-kanak yang bertempat di Amerika Syarikat, penggunakan
baby walker
 adalah berbahaya kerana ia memberi mobiliti kepada bayi sebelum mereka mampu mengawal mobiliti seperti itu.

Bayi yang menggunakan
baby walker
 juga mampu mencecah kelajuan sehingga empat kaki dalam masa satu saat. Disebabkan mereka penuh dengan sifat ingin tahu yang tinggi, mereka tidak kenal akan bahaya.

Konklusinya, terdapat banyak bahaya
baby walker
buat si kecil anda.

Sebaiknya, anda perlu
bersabar dengan perkembangan bayi anda dan
 biarkan fizikal dan mental mereka sendiri bersedia untuk mula belajar berjalan.


Pernah Diserang Sakit Jantung? Hindar Serangan Kali Kedua Dengan 5 Langkah Ini!

Sudah terhantuk, baru tengadah. Ia tidak akan berlaku sekali sahaja jika anda tak cuba beberapa cara mengatasi serangan jantung yang seterusnya.

Banyak langkah yang anda boleh
amalkan selepas serangan jantung
, tetapi ini 5 pilihan utama penulis dari perkongsian Dr Patrick O’Gara, Pakar Kardiologi dari
Harvard-affiliated Brigham and Women’s Hospital.

Untuk mendapatkan lebih banyak informasi tentang Penyakit Jantung, anda boleh klik
di sini
.

Cara mengatasi serangan jantung, elakkan yang kedua!

#1 Ketahui simptom amaran serangan itu

“Perkara utama yang saya sampaikan kepada pesakit adalah oleh kerana anda sudah melalui proses ini, ia sangat penting untuk anda dan ahli keluarga
mengenali simptom serangan jantung
sehingga anda dapatkan pertolongan kecemasan,” kata Dr. O’Gara.

Setiap minit sangat berharga untuk mengelakkan kerosakan berpanjangan daripada sakit jantung, jadi rawatan segera sangat mustahak.

Tanda dan gejala sakit jantung termasuklah:

Sakit dada dan/atau sesak nafas ketika melakukan aktiviti mahupun berehat

Sakit dada yang merebak ke bahagian
lengan kiri, bahu, leher, rahang dan belakang badan

Berpeluh dengan banyak

Rasa loya dan muntah

Berdebar-debar

Pening

Namun begitu, simptom berbeza antara satu sama lain. Oleh sebab itu, ia sangat
penting untuk anda mengenali simptom
 dan mengetahui cara mengatasi serangan jantung yang anda rasai pada serangan pertama.

#2 Ikuti pelan perubatan anda

Selepas discaj daripada wad, anda akan keluar dari hospital dengan
 beg yang penuh dengan ubatan
. Ah, malasnya hendak makan pelbagai jenis bentuk ubat ini!

Memang agak rumit untuk anda memahami dan menjaga semua pil yang diberikan kepada anda.

Akan tetapi, Dr O’Gara mengatakan ubat-ubatan yang diberikan bukanlah atas tujuan bersahaja.

Masing-masing mempunyai keperluan sendiri seperti menjaga
stent
 anda supaya sentiasa terbuka,
menurunkan tahap kolesterol tinggi
dan tekanan darah serta
mengawal degupan jantung anda
.

Cara mengatasi seranan jantung ini penting untuk kesihatan anda pada tahap awal serangan.

Anda boleh menggunakan bekas ubatan yang dilabel sepenuhnya untuk anda membezakan jenis ubat, dan meletakkan penggera pada telefon bimbit anda ketika hendak memakan ubat.

Jika anda masih ragu-ragu akan ubatan anda, sila berunding kembali dengan doktor anda untuk informasi yang lebih lanjut.

Cara mengatasi serangan jantung #3 Perubahan gaya hidup

Sebagai sebahagian daripada rancangan pemulihan selepas serangan pertama, perubahan gaya hidup memainkan peranan yang paling penting.

Jika anda merokok sebelum sakit jantung,
 jadikanlah berhenti merokok sebagai keutamaan anda. Berbincang dengan doktor anda untuk langkah-langkah berhenti merokok yang sesuai dengan anda.

Selain itu, diet yang sihat dan seimbang sangat baik untuk jantung anda. Gantikan pemakanan yang berlemak tepu tinggi kepada
 makanan yang kaya dengan omega-3
seperti ikan salmon.

Bukan sahaja baik untuk jantung, malah ia juga baik untuk perkembangan otak anda.

Perubahan gaya hidup yang lain
adalah melakukan aktiviti fizikal secara berkala dan belajar untuk mengawal tekanan darah dan gula anda.

Pengawalan gula dan tekanan darah yang baik akan membantu menurunkan risiko kardiovaskular anda lantas menjadi salah satu
cara mencegah serangan jantung
.

#4 Ikuti program pemulihan jantung

Dr O’Gara juga menekankan kepentingan program pemulihan jantung selepas seminggu atau dua minggu didiscaj daripada hospital.

Program khas ini membantu anda mengembangkan
 rutin senaman dalam pantauan pakar
, perubahan diet dan membimbing gaya hidup selepas serangan pada organ ini.

Di samping itu, anda juga akan mendapat sokongan daripada orang lain yang telah melalui pengalaman yang serupa dengan anda.

Sesetengah program juga menawarkan kumpulan untuk ahli keluarga juga. Selalunya, pelan kesihatan anda akan membiayai
fasa pertama pemulihan jantung anda
.

#5 Berkomunikasi dengan pasukan penjagaan kesihatan anda

Selepas terkena, anda tidak akan berjumpa dengan doktor anda sahaja untuk tahu cara mengatasi serangan jantung.

Terdapat banyak lagi pegawai kesihatan lain yang akan berhubung untuk membantu anda seperti pegawai dietetik, fisiologi, farmasi dan sebagainya.

Mereka bertanggungjawab untuk mengawasi penjagaan dan kesejahteraan anda.

Selalunya, pasukan penjagaan kesihatan anda akan berkomunikasi antara satu sama lain untuk
menyediakan pelan kesihatan terbaik
 untuk anda.

Namun begitu, anda harus ketahui dengan siapa anda harus rujuk ketika mempunyai masalah.

Pemulihan akan menjadi lebih berkesan jika anda membawa pasangan atau ahli keluarga untuk berbincang dengan pasukan penjagaan kesihatan anda.

Mereka mampu memberikan sokongan dengan
membantu anda mengurus ubat-ubatan
, penerapan perubahan gaya hidup dan menyesuaikan diri dengan rutin kesihatan baru anda.


Buat Pesakit Diabetes Jenis 1, Ini 9 Kesan Sampingan Boleh Berlaku Selepas Suntikan Insulin!

Pesakit diabetes jenis 1 sememangnya bergantung kepada penggunaan insulin untuk meneruskan kehidupan. Begitu juga bagi pesakit diabetes jenis 2 yang menggunakan rawatan insulin. Namun, terdapat beberapa kesan suntikan insulin yang boleh berlaku kepada individu yang menggunakannya.

Ini beberapa kesan suntikan insulin yang perlu anda perhatikan.

Apakah kepentingan penggunaan insulin?

Insulin merupakan sejenis hormon yang dihasilkan oleh tubuh badan kita untuk membantu memindahkan gula atau glukosa daripada aliran darah ke dalam sel tubuh.

Sel tubuh kita kemudiannya akan menggunakan gula ini sebagai bahan bakar atau sumber tenaga untuk tubuh badan.

Sekiranya seseorang itu menghidap diabetes jenis 1, pankreas tidak dapat menghasilkan insulin secara semula jadi.

Bagi mereka yang menghidap diabetes jenis 2 pula, tubuh badan tidak dapat menghasilkan insulin dengan mencukupi, atau tidak dapat menggunakan insulin yang dihasilkannya dengan betul.

Tanpa insulin yang mencukupi, paras gula akan kekal berada dalam aliran darah dan menyebabkannya meningkat.

Ini boleh mengakibatkan satu keadaan yang disebut sebagai hiperglisemia.

Insulin yang disuntik pula ialah jenis insulin buatan manusia yang serupa dengan insulin yang dihasilkan oleh pankreas secara semula jadi.

Penggunaan insulin secara suntikan ini boleh membantu individu penghidap diabetes mengawal paras gula darah mereka.

Ini sekali gus boleh mengelakkan sebarang komplikasi yang berkaitan dengan diabetes.

Penggunaan insulin juga boleh menyebabkan kesan sampingan

Penghidap diabetes yang mengambil suntikan insulin kena tahu ini! Penggunaan insulin boleh menyebabkan beberapa kesan sampingan yang bersifat ringan dan serius.

Antara kesan suntikan insulin yang boleh berlaku ialah:

Lengan dan kaki menjadi sedikit bengkak

Pertambahan berat badan

Tindak balas di lokasi suntikan seperti kemerah-merahan, bengkak dan juga gatal

Perubahan fizikal kulit di mana insulin disuntik. Kulit mungkin akan mengecut atau menjadi lebih tebal

Mengalami gula darah rendah atau hipoglisemia.
 Antara simptom hipoglisemia ialah:

Badan menjadi berpeluh

Berasa seperti hendak pitam

Menggeletar

Berasa amat lapar

Degupan jantung menjadi agak laju

Mata mulai kabur

Percakapan menjadi tidak jelas

Berasa kesemutan pada tapak tangan, kaki, bibir dan juga lidah

Sukar untuk memberikan tumpuan

Mengalami keresahan atau perubahan emosi

Bagi kesan sampingan yang bersifat ringan, ia akan menghilang dalam tempoh beberapa hari atau minggu.

Namun, jika ia berlaku dengan tahap yang agak serius dan tidak menghilang, segera berjumpa dengan doktor untuk mendapatkan pemeriksaan.

Kesan suntikan insulin yang lebih serius

Selain daripada kesan suntikan insulin yang biasa berlaku, penggunaan insulin juga boleh menyebabkan beberapa kesan yang lebih serius.

Kesan ini mungkin boleh membahayakan nyawa disebabkan simptomnya yang lebih teruk.

Antara kesan sampingan suntikan insulin yang lebih teruk ialah:

Paras gula darah menjadi terlalu rendah.
 Antara tanda-tanda yang boleh diperhatikan ialah:

Badan menjadi letih dan tidak bermaya

Mengalami sawan

Hilang kesedaran diri

Tidak mampu mengkoordinasikan tubuh dengan baik

Mengalami sakit kepala yang teruk

Berasa mengantuk

Penglihatan menjadi kabur atau tidak jelas

Berasa kebas di sekitar lidah dan juga bibir

Mengalami kekeliruan

Menyebabkan perubahan emosi seperti marah dan hilang kesabaran

Potasium darah menjadi rendah. Antara tanda-tanda yang boleh berlaku ialah:

Badan menjadi letih

Badan berasa lemah

Otot mengalami kekejangan

Mengalami sembelit

Masalah degupan jantung

Mempunyai masalah pernafasan

Mengalami tindak balas alahan yang teruk. Antara simptom yang boleh berlaku ialah:

Terdapat ruam pada seluruh tubuh

Badan menjadi berpeluh

Sukar untuk bernafas

Berasa seperti hendak pengsan

Degupan jantung menjadi lebih pantas

Kegagalan jantung. Antara tanda-tandanya ialah:

Pertambahan berat badan

Sukar untuk bernafas

Terdapat pembengkakan pada bahagian buku lali atau kaki

Penggunaan insulin juga mungkin bertindak balas dengan ubat-ubatan

Suntikan insulin juga mungkin boleh berinteraksi atau bertindak balas dengan beberapa jenis ubatan lain.

Interaksi yang berbeza boleh menyebabkan kesan yang berbeza.

Sebagai contoh, ada kesan yang boleh mengganggu keberkesanan ubat-ubatan tersebut.

Ada juga kesan lain yang boleh menyebabkan peningkatan kesan sampingan.

Antara jenis ubat-ubatan yang boleh menyebabkan tindak balas dengan insulin ialah seperti ubat kemurungan, ubat darah tinggi, ubat sakit jantung dan ubat kolesterol.

Selain itu, ubat penahan sakit, ubat pencair darah, ubat alahan, ubat asma, ubat HIV, ubat tibi dan antibiotik juga boleh menyebabkan tindak balas dengan insulin.

Oleh itu, sebelum mengambil suntikan insulin, pastikan anda memberitahu doktor dan ahli farmasi anda mengenai semua preskripsi, ubat farmasi, dan ubat-ubat lain yang sedang anda ambil.

Anda juga perlu memberitahu doktor mengenai vitamin, herba, dan makanan tambahan yang anda amalkan.

Berkongsi maklumat seperti ini dapat membantu anda untuk mengelakkan sebarang tindak balas antara insulin dan ubat-ubatan yang boleh berlaku.

Kesimpulan

Penggunaan insulin bagi pesakit diabetes jenis 1 dan 2 sememangnya boleh membantu mengawal paras gula darah.

Namun, ia mungkin boleh menyebabkan beberapa kesan sampingan seperti yang dinyatakan di atas.

Oleh itu, dapatkan nasihat doktor sebelum, semasa dan selepas melakukan suntikan insulin.


Hormon Keibuan Memberi Kesan Kepada Fungsi Otak

Menjadi seorang ibu bukan sahaja akan mengubah fizikal dan mental anda malahan turut memberi kesan kepada fungsi otak. Perubahan ini berlaku disebabkan oleh hormon keibuan yang dirembeskan ketika sedang hamil. Hormon ini akan kekal selepas kelahiran bayi sekaligus memberi kesan kepada fungsi otak anda kelak.

Perubahan hormon ketika hamil

Kehadiran seorang anak akan memberi kesan yang kekal kepada otak wanita yang bakal menjadi ibu. Ini kerana perubahan hormon yang berlaku ketika hamil akan mempengaruhi sistem saraf utama di dalam otak mereka.

Perubahan fungsi otak akan bermula seawal waktu bayi tersebut lahir. Waktu ini merupakan waktu yang paling penting buat bakal ibu. Menurut kajian, bakal ibu akan mula mempelajari skil-skil keibuan pada ketika ini. Perubahan fungsi otak merupakan teraju utama dalam proses pembelajaran skil-skil ini.

Ketika sedang hamil, bakal ibu cenderung untuk mengalami daya ingatan yang lemah tetapi selepas dua tahun kelahiran bayi, daya ingatan mereka akan kembali kuat. Namun begitu, daya ingatan ini mereka tidak lagi sekuat wanita yang tidak pernah hamil.

Para pengkaji menyatakan bahawa ibu yang sedang hamil akan mengalami peningkatan
gray matter
 yang terdapat dalam otak seperti
hypothalamus, amygdala, parietal lobe
dan
 prefrontal cortex.
 Bahagian-bahagian ini merupakan bahagian yang berfungsi mengawal emosi, deria, pertimbangan serta kelakuan.

Ketika sesang hamil, bukan sahaja berlaku perubahan bahan kimia pada otak malah saiz otak juga akan berubah. Perubahan saiz otak ini masih tidak dapat dipastikan punca sebenarnya namun para pengkaji berpendapat bahawa perubahan tersebut adalah disebabkan peningkatan hormon estrogen, oksitoksin serta prolaktin.

Bagaimanakah hormon keibuan mempengaruhi otak kanak-kanak

Hormon keibuan bukan sahaja akan mempengaruhi otak seorang ibu. Kelakuan ibu yang dipengaruhi oleh hormon keibuan ini juga akan memberi kesan jangka masa panjang kepada otak anaknya.

Menurut kajian yang diterbitkan oleh jurnal
Neuropsychopharmacology
pada tahun 2009, para pengkaji membuat satu kajian berkaitan cara penjagaan ibu dengan penerimaan bayi terhadap ibunya berdasarkan raut wajah bayi.
Mereka mendapati bahawa terdapat perubahan pada raut wajah bayi yang bergerak balas terhadap cara penjagaan ibu mereka masing-masing.

Strathearn menyatakan bahawa bayi akan menghantar isyarat kepada otak mereka sama ada mereka sedih atau gembira bergantung kepada cara penjagaan ibu mereka.
Beliau juga menyatakan sekiranya bayi menangis, akan ada bahagian dalam otak ibu yang berfungsi mengawal kesakitan, ketidakadilan atau perasaan benci akan diaktifkan.

Strathearn berkata lagi, terdapat pola yang berulangan dari satu generasi ke generasi seterusnya. Pengalaman awal yang dialami oleh kita ketika masih kecil akan memainkan peranan yang penting dalam pola perkembangan otak.
Beliau juga menyatakan ketika awal kehamilan, otak akan bergerak balas dengan perhubungan sosial. Namun begitu, terdapat faktor lain yang akan mempengaruhi perkembangan otak kanak-kanak termasuklah faktor genetik dan persekitaran.

Beliau berharap kajian lanjuan mengenai fungsi otak akan dijalankan demi memastikan kefahaman yang lebih mengenai impak cara penjagaan bayi oleh ibu bapa dengan perkembangan sosial, emosi dan fizikal kanak-kanak.

Hello Health Group
 tidak menyediakan nasihat perubatan, diagnosis, atau rawatan.